title: Siachenin jäätikkö

text: Alueen korkeimmat kohdat ovat 6 700 metrin korkeudessa ja lämpötilat voivat olla jopa −70 °C. Jäätikkö on kutistunut puoleen alkuperäisestä koostaan.


title: Gimme Shelter

text: Gimme Shelter on rockyhtye The Rolling Stonesin kappale vuodelta 1969. Se on albumin "Let It Bleed" avausraita.


title: Gimme Shelter

text: ”Gimme Shelter” on Mick Jaggerin ja Keith Richardsin yhteistyönä tekemä sävellys. Richards oli keksinyt kappaleen kitaraintron Lontoossa, kun Jagger oli samaan aikaan kuvaamassa elokuvaa "Performance". Alkusoiton jälkeen kappale kehittyy keskitempoiseksi rock-kappaleeksi, jonka keskeiset elementit ovat Richardsin rytmikitarakuvio, Jaggerin ja Merry Claytonin laulu, huuliharppu sekä taustalla soivat lyömäsoittimet.


title: Gimme Shelter

text: Mick Jagger sanoi vuonna 1995 "Rolling Stone" -lehden haastattelussa, että ”kappale sävellettiin melkoisen rankalla aikakaudella. Vietnamin sota, televisioruuduilla näkyvä väkivalta, hävitys ja tulipalot. Eikä Vietnam ollut sota perinteisessä mielessä”. ”Gimme Shelter” -kappaleen hän totesi olevan ”oikeastaan maailmanlopun laulu, Ilmestyskirja. Oikeastaan koko albumi oli sellainen”.


title: Gimme Shelter

text: Kappaleen naislaulaja on albumin vierailija Merry Clayton. Mick Jagger kertoi vuonna 2003 ilmestyneessä kirjassa "According to... The Rolling Stones": ”Naislaulajan käyttö oli tuottajan idea. Hän kai kuvitteli, että kappale tarvitsee naisäänen ja käski hankkia sopivan laulajan paikalle.” Clayton esittää soolo-osuuden, josta kappale on erityisen tunnettu. Säkeistö alkaa heti Richardsin kitarasoolon jälkeen ja siinä Clayton toistaa samaa hokemaa: ”Rape, murder; It's just a shot away, It's just a shot away.” () kirkaisten viimeisellä kerralla sanat niin voimakkaasti, että hänen äänensä murtuu.


title: Gimme Shelter

text: Claytonin esiintyminen kappaleessa ”Gimme Shelter” on edelleen eräs merkittävimmistä naislaulajien vierailuista The Rolling Stonesin albumeilla.


title: Gimme Shelter

text: Kappaleen sanat kertovat nousevalta myrskyltä suojaa etsivistä. Sanoituksissa maalaillaan hävityksen ja yhteiskunnallisen maailmanlopun kuvia, mutta puhutaan myös rakkauden voimasta:


title: Gimme Shelter

text: Kappaleen loppu muuttuu laulun ja sanoitusten osalta merkittävästi, kun viimeisessä säkeistössä Clayton ja Jagger laulavat yhdessä rakkauden voimasta:


title: Gimme Shelter

text: ”Gimme Shelter” nauhoitettiin Lontoossa Olympic-studioilla helmi-maaliskuun aikana 1969. Claytonin lauluosuudet nauhoitettiin Los Angelesissa Sunset Sound & Elektra Studiosilla lokakuussa ja marraskuussa myöhemmin samana vuonna.


title: Gimme Shelter

text: Nicky Hopkins soitti piano-osuudet ja The Rolling Stonesin tuottaja Jimmy Miller vastasi kappaleen lyömäsoitinosuuksista. Charlie Watts soitti rumpuja ja Bill Wyman bassokitaraa. Mick Jagger soitti huuliharppusoolot ja lauloi taustalaulut yhdessä Keith Richardsin ja Merry Claytonin kanssa. Kitaristi Brian Jones ei osallistunut lainkaan ”Gimme Shelterin” nauhoituksiin.


title: Gimme Shelter

text: Kappaleesta on olemassa myös julkaisematon versio, jossa vain Keith Richards laulaa.


title: Gimme Shelter

text: Vaikka ”Gimme Shelter” oli jo alusta alkaen suosittu kappale ja lukuisat artistit ovat sittemmin tehneet siitä oman cover-versionsa, The Rolling Stones ei koskaan julkaissut kappaletta singlenä. Sen sijaan Patti Smith julkaisi kappaleen singlenä vuonna 2007. ”Gimme Shelter” oli kuitenkin The Rolling Stonesin suosittu konserttinumero ja sitä soitettiin muun muassa ilmestymisen jälkeen heti kaikissa vuoden 1969 Yhdysvaltojen kiertueen konserteissa.


title: Gimme Shelter

text: Myöhemmin kappale on julkaistu lukuisilla kokoelma-albumeilla, mukaan lukien "Hot Rocks 1964–1971" ja "Forty Licks" -kokoelmilla. Kappaleen konserttiversio on kuultavissa albumeilla "No Security" ja "Live Licks". The Rolling Stonesin konserttielokuva nimettiin myös kappaleen mukaan.


title: Gimme Shelter

text: ”Gimme Shelter” nimettiin "Rolling Stone" -lehden 500 parhaan rockkappaleen listalle sijalle 38 vuonna 2004.


title: Gimme Shelter

text: Albumilla "Let It Bleed" kappaleen nimi on kirjoitettu muodossa ”Gimmie Shelter”, mutta The Rolling Stonesin myöhemmillä julkaisuilla ja muiden artistien cover-versioissa nimi on kirjoitettu muodossa ”Gimme Shelter”.


title: Plies

text: Algernod Lanier Washington (s. 1. heinäkuuta 1976 Fort Myers, Florida, Yhdysvallat), taiteilijanimellään Plies, on yhdysvaltalainen rap-artisti. 1990-luvulla Plies ja hänen veljensä Big Gates perustivat oman levy-yhtiön nimeltä Big Gates Records. Pliesin nimi tulee hänen kotiseutunsa sanasta, joka tarkoittaa hyvin tienaavaa huumediileriä. Pliesin albumeita on myyty Yhdysvalloissa 1,4 miljoonaa kappaletta.


title: Bedum

text: Bedum on kunta Groningenin provinssissa Alankomaissa. Se on yksi suurimmista Groningenin kaupungin satelliittikaupungeista. Bedumissa on 10 433 asukasta (vuonna 2016) ja sen pinta-ala on 44,57 neliökilometriä.


title: Bedum

text: Bedumissa on kolme supermarkettia, useita pubeja, kalteva kellotorni ('Bedumin kalteva torni') sekä rautatieasema.


title: Eugene Kranz

text: Eugene Francis ”Gene” Kranz (s. 17. elokuuta 1933 Toledo, Ohio) on eläkkeelle jäänyt Nasan entinen päälennonjohtaja, joka tuli kuuluisaksi Apollo 13:n pelastamisesta ja Apollo 11:n johtamisesta kuun pinnalle (Apollo 11:n kuumoduuli vei ensimmäisenä kaksi ihmistä vieraan taivaankappaleen pinnalle kesällä 1969). Hän oli Apollo-ohjelmassa yksi päälennonjohtajista ja johti muun muassa Apollo 13:n miehistön pelastamista. Kranz oli saanut lennojohtokokemusta ennen Apollo-ohjelmaa Gemini-sarjan avaruuslento-ohjelmasta.


title: Eugene Kranz

text: Apollo 11:n kuumoduuli (LM) laskeutui kuun pinnalle ensimmäisenä Apollo-ohjelman lentona ja koko kriittisen jarrutusvaiheen ajan, joka kesti n. 12 minuuttia ennen pintakosketusta, toimi päälennonjohtajana Gene Kranz ja hänen lennonjohtotiiminsä. Lennonjohtotiimiin kuului Kranzin lisäksi lukuisia eri lentoon liittyvien osa-alueiden alilennonjohtajia ja joiden lennonvalvontaan perustuen Kranz saattoi antaa lopulliset etenemis- ja laskeutumisluvat Apollo 11:n kuumoduulin miehistölle. Ennen kunkin kriittisen vaiheen aloittamista Kranz tyypillisesti kävi läpi jokaisen alilennonjohtajan ja kysyi "onko lupa ("go").." siihen ja siihen vaiheeseen. Lopullisen luvan antaminen astronauteille edellytti, että kaikki alilennonjohtajat antoivat luvan ("go"). Tämän tiedon Kranz välitti CAPCOMille (astronauttien kuulokemyssyyn puhujalle), joka lopulta viestitti luvan astronauteille koko maata kiertävän DSN (Deep Space Network) radiolinkkijärjestelmän avulla. Lennonjohtajat näkivät edesään monitoreissa reaaliaikaisen tiedon eri laitteiden tilasta niihin asennettujen antureiden avulla. Tietoja siirsivät avaruusalusten tietokoneet tietoliikenteenä DSN:n välityksellä maapallolle automaattisesti.


title: Eugene Kranz

text: Lennonjohtajien työ ja erilaisten ongelmatilanteiden arvostelukyky oli välttämätön ja arvokas apu Apollo-ohjelman onnistumisessa. Lentäväksi lauseeksi muodostui hänen Apollo 13 -projektin vaikeuksien keskellä Kranzin lausumaksi väitetty ohje: ”Epäonnistuminen EI ole vaihtoehto!”


title: Eugene Kranz

text: jonka juuret ovat siinä simulaatiokoulutuksessa, jota lennonjohtajat kävivät miehistön ja muun tarvittavan henkilökunnan kanssa vuosia ennen varsinaisia lentoja ja joissa harjoiteltiin kaikkia mahdollisia mieleen tulevia tapahtumakulkuja ja joiden johdosta lennojohtajista kehittyi taitavia lentoon liittyvien mahdollisten ongelmatilanteiden selvittäjiä. Täydellistä ja lopullista epäonnistumista ei tietenkään suvaittu missään skenaariossa vaihtoehdoksi ja ponnisteluja lennon pelastamiseksi jatkettiin aina viimeiseen asti. Näin tapahtui myös sittemmin Apollo 13:n todellisessa katastrofissa, jonka johdosta kyseinen lento jouduttiin keskeyttämään ilman, että kuuhun päästiin laskeutumaan, komento-service-moduulissa (CSM) tapahtuneen räjähdyksen seurauksena.


title: Eugene Kranz

text: Apollo 13:n tarinasta tehdyssä vuoden 1995 elokuvassa Kranzia esitti Ed Harris.


title: Eugene Kranz

text: Kranz vetäytyi täysin julkisuudesta jäätyään eläkkeelle.


title: Bellingwedde

text: Bellingwedde on kunta Groningenin provinssissa Alankomaissa. Kunnassa on arviolta 8 971 asukasta (vuonna 2016) ja sen pinta-ala on 108,39 neliökilometriä.


title: Bellingwedde

text: Bellingwolde, Blijham, Klein-Ulsda, Oudeschans, Rhederbrug, Veelerveen, Vriescheloo, Wedde ja Wedderveer.


title: King (T.I.:n albumi)

text: King on rap -artisti T.I.:n neljäs studioalbumi, joka julkaistiin 28. maaliskuuta 2006. Albumi myi ensimmäisellä viikollaan 523,407 kappaletta. Albumi on Yhdysvalloissa myynyt 1,8 miljoonaa kappaletta ja maailmanlaajuisesti 3 miljoonaa kappaletta. Albumi sai Grammy-ehdokkuuden parhaasta rap-albumista.


title: Dedicated Kinks

text: Dedicated Kinks on The Kinksin heinäkuussa 1966 julkaistu EP-levy.


title: Dedicated Kinks

text: A-puoli


title: Dedicated Kinks

text: B-puoli


title: Fred Foy

text: Fred Foy (27. maaliskuuta 1921 – 22. joulukuuta 2010) oli yhdysvaltalainen radiokuuluttaja ja ääninäyttelijä, joka muistetaan parhaiten "The Lone Ranger" -radiosarjan kertojan roolista.


title: Fred Foy

text: Radiouransa Foy aloitti detroitilaisella WMBC-asemalla vuonna 1940, jolta hän kaksi vuotta myöhemmin siirtyi WXYZ-asemalle. Sota-aikana hän palveli Yhdysvaltain puolustusvoimien radioverkossa sijoitettuna Kairoon. Vuonna 1948 hänet valittiin "The Lone Rangerin" kuuluttajan ja kertojan rooliin, jota tehtävää hän hoiti aina sarjan päättymiseen asti vuonna 1955.


title: Fred Foy

text: Vuonna 1960 siirtyi ABC:n televisioverkkoon. Hän toimi kertojana kymmenissä dokumenttielokuvissa.


title: Fred Foy

text: Fred Foy nimettiin Radio Hall of Fameen vuonna 2000.


title: De Marne

text: De Marne on kunta Groningenin provinssissa Alankomaissa. Siellä on arviolta 10 101 asukasta (vuonna 2016) ja sen pinta-ala on 168,21 neliökilometriä.


title: De Marne

text: Broek, Eenrum, Hornhuizen, Houwerzijl, Kleine Huisjes, Kloosterburen, Kruisweg, Lauwersoog, Leens, Mensingeweer, Molenrij, Niekerk, Pieterburen, Schouwerzijl, Ulrum, Vierhuizen, Warfhuizen, Wehe-den Hoorn, Westernieland, Zoutkamp, Zuurdijk.


title: Empatogeenit

text: Empatogeeni (joskus myös entaktogeeni) on nimitys ryhmälle psykoaktiivisia aineita, jotka vaikuttavat erityisesti tunteisiin ja sosiaalisuuteen. Nimen keksi Ralph Metzner vuonna 1983, ja se liittyy aineiden empaattisuutta lisäävään vaikutukseen.


title: Empatogeenit

text: Useimmat empatogeenit toimivat vapauttamalla keskushermostossa serotoniinia, dopamiinia ja noradrenaliinia. Empatogeeneille tyypillisen rakastumisen ja yhteenkuuluvuuden tunteen uskotaan liittyvän erityisesti serotoniinin vapautumiseen.


title: Empatogeenit

text: Suurin osa tunnetuista empatogeeneista on amfetamiinijohdannaisia (esimerkiksi ensimmäinen ja tunnetuin empatogeeni, MDMA eli ekstaasi). Myös joillakin fenetyyliamiini- ja tryptamiinijohdannaisilla on empatogeenisia vaikutuksia. Näitä ovat esimerkiksi 2C-B ja 2C-I.


title: Kinks (EP)

text: Kinks on The Kinksin huhtikuussa 1968 julkaistu EP-levy. Sen kaikki kappaleet sisältyvät edellisvuonna julkaistulle "Something Else by The Kinks" -albumille.


title: Kinks (EP)

text: A-puoli


title: Kinks (EP)

text: B-puoli


title: Toisen kerroksen lauluja

text: Toisen kerroksen lauluja () on Roy Anderssonin käsikirjoittama ja ohjaama ruotsalainen elokuva vuodelta 2000. Elokuvassa esitetään sarja toisistaan riippumattomia kohtauksia, jotka yhdessä tulkitsevat nykyelämää. Elokuvassa käytetään useita lainauksia César Vallejon teoksista.


title: Toisen kerroksen lauluja

text: Elokuva on ensimmäinen osa Anderssonin ”trilogiasta ihmisenä olemisesta”, jonka myöhemmät osat ovat "Sinä elävä" (2007) ja "Kyyhkynen oksalla istui, olevaista pohtien" (2014).


title: Audiovisual Finland

text: Audiovisual Finland ry (entinen Favex ry) on vuonna 2007 perustettu elokuva- ja TV-alan järjestö, jonka tehtävänä on viedä suomalaista audiovisuaalista teollisuutta kansainvälisille markkinoille. Järjestö oli alun perin nimeltään "Favex" ("Finnish Film & Audiovisual Export") ja vaihtoi nimensä tammikuussa 2016 "Audiovisual Finland ry":ksi.


title: Audiovisual Finland

text: Yhdistyksen toiminnanjohtajana on ollut vuodesta 2013 Johanna ”Nunnu” Karppinen. Yhdistyksen puheenjohtaja on Kopioston toimitusjohtaja Valtteri Niiranen.


title: Audiovisual Finland

text: Järjestö on jakanut vuodesta 2013 vuosittain Hulda-vientipalkinnon. Sen nimi juontaa Hella Wuolijoen "Juurakon Hulda" -näytelmän pohjalta tehdystä samannimisestä elokuvasta (1937), josta tehtiin Yhdysvalloissa elokuva "Farmarin tytär" (1947).


title: Audiovisual Finland

text: Palkinnon ovat saaneet:


title: ObZen

text: obZen on ruotsalaisen metalliyhtyeen Meshuggahin kuudes studioalbumi. Se julkaistiin Euroopassa 7. maaliskuuta 2008 ja Yhdysvalloissa 11. maaliskuuta 2008. Albumi sisältää yhdeksän kappaletta ja on kestoltaan 52 minuuttia 29 sekuntia.


title: ObZen

text: Yhtyeen rumpali Tomas Haake soittaa "obZen"illa itse rummut, toisin kuin edellisellä albumilla "Catch Thirtythree", jonka kappaleissa rummut oli ohjelmoitu. Haake on myös sanoittanut kaikki albumin kappaleet.


title: ObZen

text: Albumi nousi Suomen virallisen listan sijalle 21.


title: Chris Evans (animaattori)

text: Christopher Evans on yhdysvaltalainen animaattori, joka on toiminut vuodesta 2006 lähtien myös animaatio-ohjaajana sarjoissa The Likeaballs ja . Animaattorina Evans on toiminut television parissa vuodesta 1971 lähtien.


title: Fran Striker

text: Fran Striker (1903 – 4. syyskuuta 1962) oli yhdysvaltalainen radiokäsikirjoittaja, joka tunnetaan parhaiten sarjoista "The Lone Ranger" ja "The Green Hornet".


title: Fran Striker

text: Striker aloitti radiokäsikirjoittajan uransa Buffalossa 1920-luvulla kirjoittamalla paikallisille radioasemille, kunnes hän sai myytyä kolme sarjaa detroitilaiselle WXYZ-asemalle. Vuonna 1933 aseman johtaja George W. Trendle pyysi Strikeria kirjoittamaan ideoimaansa uutta seikkailusarjaa "The Lone Rangeria". Sarja oli menestys ja Striker kirjoitti radiosarjaa 21 vuoden ajan. Sen lisäksi hän kirjoitti myös sarjaan perustuvaa sarjakuvaa ja romaanisarjaa.


title: Fran Striker

text: Muita Strikerin kirjoittamia radiosarjoja olivat muun muassa 1936–1952 esitetty "The Green Hornet", "Challenge of the Yukon" ja "Ned Jordan, Secret Agent".


title: Fran Striker

text: Fran Striker nimettiin Radio Hall of Fameen vuonna 1988.


title: Sean Catherine Derek

text: Sean Catherine Derek (s. 16. lokakuuta 1953) on yhdysvaltalainen televisiokäsikirjoittaja, joka on kirjoittanut jaksoja enimmäkseen piirrossarjoihin 1980-luvulta lähtien. Hän kirjoitti jaksoja muun muassa suosittuihin sarjoihin 1990-luvulla, kuten "Batman" ja "Hämähäkkimies".


title: Sean Catherine Derek

text: Hänen isänsä oli näyttelijä ja ohjaaja John Derek.


title: Marttyyrit (elokuva)

text: Marttyyrit ("Martyrs") on ranskalainen kauhuelokuva vuodelta 2008. Sen ohjasi Pascal Laugier. Pääosissa ovat Mylène Jampanoï ja Morjana Alaoui.


title: Marttyyrit (elokuva)

text: Kateissa ollut pikkutyttö pelastetaan hylätystä teurastamosta. Järkyttynyt tyttö ei pysty kertomaan mitään kaappauksestaan. Sairaalassa hän ystävystyy Anna-nimisen tytön kanssa ja saa jälleen elämästä kiinni. 15 vuotta myöhemmin tyhjäkatseinen ja raivohullu nuori nainen tappaa perheen heidän kotitalossaan syvällä metsässä.


title: Mies joka tiesi liikaa

text: Mies joka tiesi liikaa voi tarkoittaa seuraavia asioita:


title: Muswell Hillbillies

text: Muswell Hillbillies on The Kinks -yhtyeen marraskuussa 1971 julkaistu studioalbumi ja samalla sen ensimmäinen RCA Recordsille tekemä levytys. Albumi on nimetty Lontoossa sijaitsevan Muswell Hillin kaupunginosan mukaan, jossa yhtyeen jäsenet, veljekset, Ray Davies ja Dave Davies varttuivat ja yhtye alun perin perustettiin 1960-luvun alussa. Albumin kansikuva otettiin kuitenkin yli kahden mailin päässä Muswell Hillistä. Itse nimi on väännös yhdysvaltalaisesta The Beverly Hillbillies -tv-sarjasta.


title: Muswell Hillbillies

text: Vaikka uusi levy-yhtiö RCA todennäköisesti janosi Kinksiltä hittisinglejä 1960-luvun tapaan, Ray Davies kuitenkin suuntasi kaiken luovuutensa itse albumiin, ilman tarkoitustakaan tehdä hittisingleä. RCA olisi myös toivonut albumista kaupallista, mutta Davies kieltäytyi tästä. Levyn teemana ovat turhautuneisuus ja elämän varjopuolet aiheinaan muun muassa mielenterveysongelmat (”Acute Schizophrenia Paranoia Blues”), laihduttaminen (”Skin and Bone”) ja viinan vaarat (”Alcohol”).


title: Muswell Hillbillies

text: Yhtyeen soundissa uutta olivat puhallinsovitukset, joista vastasi Mike Cotton Sound -jazztrio. Ray Davies halusi Kinksin äänimaailmaan perinteistä jazzsoundia.


title: Muswell Hillbillies

text: "Muswell Hillbillies" julkaistiin Yhdysvalloissa 24. marraskuuta 1971 ja yhtyeen kotimaassa Isossa-Britanniassa kaksi päivää myöhemmin. Britanniassa albumilta ei julkaistu yhtäkään singleä.


title: Muswell Hillbillies

text: Albumi ei noussut listoille Britanniassa (top 40) ja myi heikosti myös Yhdysvalloissa (sijoitus 100.), mikä oli pettymys edellisalbumin, "Lola versus Powerman...", kohtuullisen menestyksen jälkeen. Ray ja Dave Davies ovat kuitenkin molemmat myöhemmin ilmoittaneet kiintymyksensä "Muswell Hillbilliesiin". Vuonna 1998 julkaistun uusintapainoksen kansilehtisessä Ray Davies pitää albumia jopa yhtyeen parhaana ja ”työväenluokkaisimpana”. Dave Davies puolestaan kertoo rakastavansa albumia.A-puoli


title: Muswell Hillbillies

text:
B-puoli
Mike Cotton Sound raidoilla 2 ja 5:


title: Taxi zum Klo

text: Taxi zum Klo on saksalainen elokuva vuodelta 1981 jonka on ohjannut ja käsikirjoittanut Frank Ripploh. Ripploh esittää myös elokuvan pääosaa. Elokuva on tarina opettajasta, jonka yksityiselämän seikkailut ja sangen pirteä seksielämä ovat kovassa kontrastissa hänen työelämänsä imagon kanssa. "Taxi zum Klo" on merkittävä ajankuva Berliinin homojen elämästä ennen aidsia. Ripplohin mukaan elokuva on paljolti omaelämäkerrallinen.


title: Karol Križan

text: Karol Križan (s. 5. kesäkuuta 1980, Žilina, Tšekkoslovakia) on slovakialainen jääkiekkoilija. Hän siirtyi kaudeksi 2011–2012 Italian Serie A:ssa pelaavaan Ritten-Renoniin.


title: Mies joka tiesi liikaa (vuoden 1956 elokuva)

text: Mies joka tiesi liikaa ("The Man Who Knew Too Much") on Alfred Hitchcockin ohjaama yhdysvaltalainen jännityselokuva vuodelta 1956. Se on uudelleenfilmatisointi Hitchcockin saman nimisestä vuoden 1934 elokuvasta.


text: Elokuva sai parhaan laulun Oscar-palkinnon Doris Dayn esittämästä "Whatever Will Be, Will Be (Que Sera, Sera)" -kappaleesta.


text:
Ben McKenna on lomalla Marokossa vaimonsa Jon ja poikansa Hankin kanssa. He tutustuvat siellä brittiläiseen Draytonin pariskuntaan ja ranskalaiseen Louis Bernardiin. Kaikki sopivat yhteisestä illallisesta, mutta Bernard ei voi tulla. Seuraavana päivä he näkevät torilla, kuinka arabia puukotetaan selkään. Arabi kaatuu Benin lähelle, joka huomaa, että arabi on itse asiassa valepukuinen Bernard. Ennen kuolemaansa Bernard kertoo Benille salaisia tietoja. Kun McKennat palaavat hotellille, he saavat tietää, että Draytonit ovat kidnapanneet heidän poikansa ja lähteneet Englantiin. McKennat lähtevät heidän peräänsä. Royal Albert Hallissa salamurhaaja kieltää Jota puuttumasta hänen suunnitelmiinsa, mutta viime hetkellä hän kirkaisee ja pelastaa siten murhan kohteeksi suunnitellun pääministerin hengen. Suurlähetystössä pääministeri kiittää Jota ja pyytää häntä laulamaan jonkun laulun. Jo valitsee ”Que Sera Sera” -kappaleen, jonka hän tietää Hankin tuntevan ja toivoo siten pelastavan poikansa. Tämä onnistuukin katuvan rouva Draytonin avustuksella.
Alfred Hitchcockin cameorooli on noin 25 minuuttia elokuvan alusta. Hänet nähdään selin marokkolaisella torilla katsomassa akrobaatteja. Bernard Herrmannilla, elokuvan musiikin säveltäjällä, on myös cameorooli kapellimestarina.


title: Rodolphe Laflamme

text: Toussaint-Antoine-Rodolphe Laflamme (15. toukokuuta 1827 – 7. joulukuuta 1893) oli kanadanranskalainen asianajaja, professori ja poliitikko. Laflamme oli osakkaana menestyksekkäässä Quebecin provinssissa Montrealin kaupungissa sijaitsevassa asianajotoimistossa. Hänet tunnettiin myös liberaalipuolueen kannattajana. Vuosina 1872–1878 Laflamme oli kansanedustajana Kanadan parlamentin alahuoneessa, ja hän toimi Alexander Mackenzien hallituksessa kahdessa ministerin virassa, oikeusministerinä ja veroministerinä.


title: Mies joka tiesi liikaa (vuoden 1934 elokuva)

text: Mies joka tiesi liikaa ("The Man Who Knew Too Much") on Alfred Hitchcockin ohjaama brittiläinen jännityselokuva vuodelta 1934. Se oli Hitchcockin ensimmäinen menestyselokuva myös ulkomailla ja yhdessä sitä seuranneen "39 askelta" -elokuvan kanssa se loi vankan pohjan Hitchcockin tulevalle uralle.


text:
Englantilaiset Bob ja Jill Lawrence (Leslie Banks ja Edna Best) lomailevat Sveitsissä tyttärensä Bettyn (Nova Pilbeam) kanssa. He tutustuvat ranskalaiseen Louis Bernardiin. Bernard murhataan, mutta kuoleman partaalla hän ennättää kertoa Lawrenceille salaliitosta, jonka pyrkimyksenä on murhata eräs eurooppalainen valtionpäämies Lontoossa. Salamurhan on suunniteltu tapahtuvan Royal Albert Hallissa. Rikolliset kaappaavat Bettyn, jotta vanhemmat eivät kertoisi asiasta. Jill menee Albert Halliin ja kirkaisee siellä estääkseen salamurhan viime hetkellä. Sitä seuraa takaa-ajo Bettyn piilopaikkaan ja lopuksi taitavana ampujana tunnettu Jill joutuu ampumaan vakoojan, joka on aikeissa murhata hänen tyttärensä.
Hitchcock oli vuonna 1932 – "Talon numero 17" kuvausten jälkeen – mieltynyt Bulldog Drummondin hahmoon, joka oli sankarina Sapperin (Hector McNeil) romaanisarjassa. Hitchcock ja Charles Bennett ryhtyivät kirjoittamaan alkuperäistä käsikirjoitusta "Bulldog Drummond’s Baby", jossa Drummondin lapsi kidnapataan. He myivät idean British International Picturesille, joka ei kuitenkaan ollut valmis tuottamaan sitä, koska se olisi maksanut liikaa. Projekti jäädytettiin. Hitchcockin suhteet BIP:n johtoon olivat jo entisestään olleet huonot, joten Hitchcock päätti vaihtaa yhtiötä.


text: 1933 Hitchcock siirtyi Gaumont Britishille ja joutui ensimmäiseksi ohjaamaan "Waltzes from Vienna" -elokuvan, jota hän on itse sanonut kaikkein huonoimmaksi elokuvakseen. Kuvausten aikana Gaumont Britishin tuottaja Michael Balcon lupasi antaa Hitchcockille ohjausluvan, jos hän löytäisi jonkun itseään kiinnostavan aiheen. Hitchcock tiesi sellaisen ja osti BIP:ltä "Bulldog Drummond’s Baby" -käsikirjoituksen ja myi sen sitten Gaumontille.


text: Hitchcock oli tuonut BIP:ltä mukanaan Charles Bennettin ja yhdessä Ivor Montagun kanssa, joka myös työskenteli Gaumontille ja jolla oli ollut merkittävä osuus Hitchcockin "Vuokralaisessa" (1926), he ryhtyivät muokkaamaan käsikirjoitusta. Uudelleenkirjoituksen myötä kaikki viittaukset Bulldog Drummondiin häipyivät. Sama tapahtui myös idealle, että kidnapatun lapsen äiti tekisi lopussa olevan salamurhan. Uutena kohtauksena tuli mukaan parturikohtaus, joka kuitenkin viime hetkellä korvattiin hammaslääkärikohtauksella, sillä Hitchcock oli sattumalta nähnyt "Olen vainottu kahlekarkuri" -elokuvan, jossa oli hyvin samantapainen parturikohtaus. Hammaslääkärikohtauksesta onkin sittemmin tullut klassikko.


text: Elokuvan roolijako ei tuottanut suuria ongelmia. Leslie Banks ja Edna Best olivat tunnettuja ja pidettyjä teatterinäyttelijöitä. Konnan rooliin Hitchcock halusi ehdottomasti Peter Lorren, jonka roolisuoritusta hän oli ihaillut Fritz Langin elokuvassa "M – kaupunki etsii murhaajaa" ja joka oli juuri paennut Natsi-Saksasta. Se oli Lorren ensimmäinen englanninkielinen elokuva, vaikka hän ei tuohon aikaan vielä osannut sanaakaan englantia. Hän joutui opettelemaan vuorosanat ulkoa foneettisesti.


text: Ranskalaisen Louis’n rooliin Hitchcock sai Pierre Fresnayn, joka tunnetaan parhaiten Jean Renoirin "Suuresta illuusiosta". Kidnapattua tytärtä näytteli Nova Pilbeam, jonka ensimmäinen aikuisrooli oli Hitchcockin "Nuoressa ja viattomassa" 1937.


text: "Mies joka tiesi liikaa" kuvattiin Lime Groves -studioilla hyvin lyhyessä ajassa ilman suurempia ongelmia. Hitchcock on tunnettu siitä, että hän kuvauksissa harvoin katsoo kameran läpi, mitä oikeastaan kuvataan, koska elokuva on hänellä ”valmiina” päässä. Tämän elokuvan kuvauksissa hän joutui kuitenkin tekemään niin, sillä Hitchcock sai vaikutelman, ettei saksalainen kuvaaja Cyrt Courant noudattanut hänen ohjeitaan. Auttavalla saksan kielen taidollaan Hitchcock teki kuitenkin kuvaajalle tahtonsa selväksi ja sen jälkeen se ei enää aiheuttanut ongelmia. Suurempi ongelma oli sensuuriviranomaisten kanssa, sillä elokuvan lopussa rekonstruoidaan kuuluisa Sidney Streetin katupiiritys vuodelta 1911, jolloin armeijan joukot tulivat aseineen poliisiin apuun. Sensuurin mielestä koko asiaa ei tulisi edes mainita eikä brittipoliiseilla saisi olla aseita saati sitten että he ampuisivat. Kompromissiksi saatiin, että poliisit hakisivat aseet läheisestä liikkeestä. Hitchcock ei tästä kuitenkaan piitannut vaan antoi näyttää, kuinka poliisille tuodaan autolla tarvittavat aseet. Jälkikäteen tästä ei kuitenkaan enää aiheutunut ongelmia sensuuriviranomaisten kanssa.


text: Royal Albert Hall -kohtausta varten Hitchcock käytti jälleen Schüfftanin menetelmää. Suurin osa Albert Hallia on vain diakuvaa, jossa vain tietyissä kohdissa – orkesterimonttu ja pari loosia – on eläviä näyttelijöitä luomassa illuusiota täydestä salista, vaikka suurin osa katsojista istuukin täysin liikkumattomana.


text: Kun elokuvan raakaversio oli valmis, Michael Balcon joutui lähtemään Yhdysvaltoihin neuvottelemaan sopimusta Madeleine Carrollin kanssa, josta oli tarkoitus tulla seuraavan Hitchcock-elokuva pääosan esittäjä. Studiota johtaisi sinä aikana C. M. Woolf, joka oli 1926 jarruttanut Hitchcockin "Vuokralaisen" ensi-iltaa. Woolfin mielestä "Mies joka tiesi liikaa" oli kammottava, naurettava ja absurdi, eikä sitä voisi sellaisenaan levittää. Jonkun toisen ohjaajan täytyisi kuvata uudestaan. Hitchcock joutui anomaan polvillaan, että elokuva pääsisi levitykseen. Lopulta Woolf suostui, sillä ohjaajana Hitchcock oli studiolle liian arvokas.


text: Hitchcockin omasta mielestä vuoden 1934 versio oli ”lahjakkaan amatöörin” elokuva. Aikalaiskritiikki oli kuitenkin toista mieltä: sen sanottiin olevan yksi parhaista brittielokuvista ja ylipäätään yksi kaikkien aikojen parhaista jännityselokuvista. Näyttelijöistä kiiteltiin ennen muuta Peter Lorren roolisuoritusta hänen ensimmäisessä englanninkielisessä elokuvassaan.


text: Vaikka "Mies joka tiesi liikaa" rikkoi Britanniassa kaikki katsojaennätykset, se jäi tappiolliseksi. Tuolloin elokuvia esitettiin kaksoisnäytöksissä, ja toisella elokuvalla oli aina yksi yhtenäinen lipun hinta. Woolfin toimesta "Mies joka tiesi liikaa" päätyi toiseksi elokuvaksi ja tuotti siten huomattavasti vähemmän kuin mitä se olisi ykköselokuvana tuottanut.


text: Elokuvan tarina on klassinen Hitchcockin jännityselokuvan perustarina, mikä selittänee sen, että Hitchcock teki siitä samannimisen uudelleenfilmatisoinnin vuonna 1956. Keskustelu siitä, kumpi sitten on parempi, jatkuu yhä edelleen. Kummallakin versiolla on omat ansionsa. Hitchcockin uran kannalta vuoden 1934 versio on joka tapauksessa merkittävämpi.


title: Kaela Kimura

text: Kaela Kimura (, oik. , s. 24. lokakuuta 1984) on japanilainen pop- ja rocklaulaja. Hänen äitinsä on japanilainen ja isänsä brittiläinen. Hänen albuminsa "Scratch" on noussut Japanin listan ykköseksi.


title: Ron Friedman

text: Ron Friedman on yhdysvaltalainen Emmy-ehdokkuuden saanut käsikirjoittaja, joka aloitteli uraansa televisiossa 1960-luvulla. Hän muun muassa käsikirjoitti elokuvat ja , sekä lukuisia televisiosarjoja, kuten Salainen agentti 86, Vaimoni on noita, Onnen päivät, Wonder Woman, Charlien enkelit, , Zorro ja Rautamies.


title: Len Uhley

text: Len Uhley on yhdysvaltalainen Emmy-ehdokkuuden saanut käsikirjoittaja, joka aloitteli uraansa televisiossa 1980-luvulla Disneyn parissa. Sittemmin 2000-luvun aikana Uhley on tehnyt töitä enimmäkseen Warner Bros. Animationille. Hän on muun muassa käsikirjoittanut jaksoja animaatioihin Kummikarhut, Ankronikka, Pilipalipilotit, Varjoankka, X-Men, Rautamies, Maa aikojen alussa 7 – Kylmän tulen kivi, , Justice League, Ozzy & Drix, Static Shock, Loonatics Unleashed, The Batman, , Wolverine and the X-Men ja .


title: Robert Tapert

text: Robert Gerard ”Rob” Tapert (s. 14. toukokuuta 1955) on yhdysvaltalainen tuottaja, käsikirjoittaja ja ohjaaja.


title: Robert Tapert

text: Opiskellessaan ekonomiaa Michiganin osavaltionyliopistossa Tapert tutustui Sam Raimiin, joka oli Tapertin huonekaverin Ivan Raimin veli. Sam Raimi sai Tapertin kiinnostumaan elokuva-alasta, ja myöhemmin Tapert on tuottanut useita Raimin ohjaamia elokuvia, kuten "Evil Dead", "Darkman" ja "The Gift – Enne". Lisäksi Tapert ja Raimi tuottivat yhdessä televisiosarjoja "Hercules" ja "Xena", joiden muutamia jaksoja Tapert myös käsikirjoitti ja ohjasi.


title: Robert Tapert

text: Tapert on ollut naimisissa näyttelijä Lucy Lawlessin kanssa vuodesta 1998 lähtien. Heillä on kaksi lasta, vuosina 1999 ja 2002 syntyneet pojat.


title: Donald F. Glut

text: Donald F. Glut (s. 19. helmikuuta 1944 Pecos, Texas) on yhdysvaltalainen televisiokäsikirjoittaja ja elokuvaohjaaja, joka on myös tehnyt muutamia näytelmärooleja elokuvissa, toiminut elokuvatuottajana ja tehnyt sarjakuvia. Hän muun muassa loi He-Manin ja suurimman osan Masters of the Universe -sarjasta.


title: Skeletor

text: Skeletor on Donald F. Glutin luoma kuvitteellinen hahmo, joka esiintyy Mattelin "Masters of the Universe" -lelusarjassa sekä myöhemmin tähän pohjautuvissa televisio sarjoissa ja elokuvissa. Hän on He-Manin arkkivihollinen.


title: Skeletor

text: Skeletor on lihaksikas sinertävä humanoidi, jolla on purppuran värinen huppu kellertävän pääkallon päällä. Skeletor on mustaa taikuutta käyttävä velho, ja hän kantaa mukanaan tuhonsauvaa, jonka kärjessä on pässinkallo. Ensimmäisissä tarinoissa He-Manin voimamiekka oli jaettu kahteen puoliskoon. Toisen piti hallussaan He-Man ja Skeletor etsi toista tai silloin tällöin piti hallussaan toista puoliskoa. Hän yritti epätoivoisesti saada haltuunsa molemmat puoliskot, jonka myötä Skeletor saisi mahtavia voimia hallitakseen Harmaakallolinnaa. Myöhemmissä tarinoissa käsitettä miekan kahden puoliskon voimasta jätettiin pois. (Samaa juonta käytettiin myös Filmationin vuonna 1981 aloittamassa sarjassa Blackstar). Skeletorin tavoitteena on myös valloittaa Harmaakallolinna, jotta saisi selville sen muinaiset salaisuudet, joiden avulla hänestä tulisi voittamaton. Harmaakallolinnan salaisuuksien avulla Skeletor voisi hallita koko Eterniaa. Alkuperäisessä sarjassa Skeletorin sanottiin olevan ilkeä demoni "Infinita"-nimiseltä Eternian sisarplaneetalta. Myöhemmin Mattel, yhdysvaltalainen leluvalmistaja, vihjaa, että Skeletor oli ennen Keldor-niminen mies ja Kuningas Randorin veli, kun taas vuonna 2002 tehdyssä He-Man ja Universumin valtiaat -uusioversiossa mainitaan, että Skeletor olisi Kuningas Randorin velipuoli. The Mike Young Productions -animaatiostudio vahvistaa, että Skeletor oli ennen Keldor-niminen mies, eikä hän ole minkäänlaista sukua Kuningas Randorille.


title: Skeletor

text: Frank Langellan esittämä Skeletor oli pääroisto vuoden 1987 "Masters of the Universe" elokuvassa. Hän oli roolia varten kysynyt lapsiltaan hahmosta ja katsonut alkuperäistä sarjaa. Skeletor oli huomattavasti pelottavampi ja vähemmän koominen persoona, kuin 1980-luvun animaatiosarjassa. Juonessa Skeletor kaappaa pääkallolinnan ja vangitsee Velhottaren. Myöhemmin Skeletor omaksuu Suuren silman voiman itseensä ja muuntautuu kultaiseen haarniskaan sonnustautuneeksi soturiksi taistellakseen He-Mania vastaan. Elokuvassa Skeletorilla oli pukeutunut purppuran kaavun sijaan kokomustaan kaapuun


title: EDTA

text: EDTA eli etyleenidiamiinitetraetikkahappo (CHNO) on aminohappo, jolla on useita käyttötarkoituksia teollisuudessa ja lääketieteessä. EDTA muodostaa kompleksiyhdisteen useiden metallien kuten kalsiumin, magnesiumin, alumiinin, raudan, lyijyn, kuparin, mangaanin, tinan ja sinkin ionien kanssa.


title: EDTA

text: F. Munz kehitti vuonna 1935 menetelmän EDTA:n valmistamiseksi. Siinä etyleenidiamiinia käsiteltiin kloorietikkahapolla ja natriumhydroksidilla. Menetelmän huono puoli oli, että EDTA:n sekaan jäi natriumkloridia. Nykyään ainetta valmistetaan teollisesti etyleenidiamiinista, formaldehydistä ja sinihaposta tai natriumsyanidista.


title: EDTA

text:
Kelaatio-hoidossa käytetään EDTA:ta sitomaan metalli-ioneja hoidettaessa lyijymyrkytyksiä tai hyperkalsemiaa.
EDTA:ta käytetään muun muassa veden kovuuden määrittämiseen kompleksometrisellä titrauksella. EDTA muodostaa magnesium- ja kalsiumionien kanssa kompleksiyhdisteen ja indikaattorina käytettävän eriokromimusta T:n väri muuttuu. Hapon kulutuksen perusteella voidaan määrittää veden kovuus.


title: EDTA

text: Lääketieteessä EDTA:ta käytetään muun muassa tutkittaessa munuaisten toimintaa. Potilaaseen ruiskutetaan EDTA:n ja radioaktiivisen kromi-51-isotoopin seosta.


title: EDTA

text: "Natriumedetaattia" eli EDTA:ta on käytetty vesihuuhteluliuoksen apuaineena silmien kalkkivammoissa. EDTA:n vaikutus perustuu siihen, että se sitoo eli neutralisoi kalsiumin vaikutuksen.


title: EDTA

text: EDTA:ta käytetään yleisesti verinäyteputkien lisäaineena estämässä veren hyytyminen. Näyte ei saa hyytyä kun tutkitaan ja lasketaan verisoluja.


title: EDTA

text: Muita aineen ja sen natriumsuolan käyttökohteita ovat sovellukset metalliteollisuudessa ja erilaisten kemikaalien valmistuksessa.


title: EDTA

text: Hengitettynä EDTA aiheuttaa hengenahdistusta ja nieltynä huonoa oloa. Kuumentuessaan aine hajoaa, jolloin syntyy muun muassa typen oksideja. Kaloille ja muille vesieliöille EDTA on lievästi myrkyllistä.


title: Kotimaan sävel

text: Kotimaan sävel on Henry Theelin kokoelmalevy, johon on koottu vanhoilta savikiekoilta kappaleita vuosilta 1942–1952.


title: Tarzan ja Oparin aarteet

text: Tarzan ja Oparin aarteet ("Tarzan and the Jewels of Opar") on Edgar Rice Burroughsin viides Tarzan-romaani. Tarina julkaistiin ensin "All-Story Cavalier Weekly" -lehden jatkosarjana marras–joulukuussa 1916. Kirjana sen julkaisi ensimmäisenä "A. C. McClurg & Co." vuonna 1918.


title: Tarzan ja Oparin aarteet

text: Suomeksi kirjan julkaisi Karisto A. J. Salosen suomentamana vuonna 1923. Seppo Ilmarin suomennoksen ovat julkaisseet Taikajousi vuonna 1966, Kauppakirjapaino vuonna 1971, WSOY vuonna 1974 ja Kirjayhtymä vuonna 1990.


title: Roger Craig Smith

text: Roger Craig Smith (s. 11. elokuuta 1975 Orangen piirikunta, Kalifornia) on yhdysvaltalainen ääninäyttelijä. Hänen tunnetuimpiaan äänirooleja ovat Chris Redfield Resident Evil -pelisarjassa, Ezio Assassin’s Creed II:ssa, Sonic the Hedgehog Sonic the Hedgehog -pelisarjassa, sekä Batman issa.


title: Roger Craig Smith

text: Smith kasvoi Orangen piirikunnassa, Kaliforniassa ja opiskellessaan collegessa hän työskenteli stand up -koomikkona. Collegen jälkeen Smith opiskeli Chapmanin yliopistossa, josta hän valmistui vuonna 2003 elokuvakäsikirjoittajaksi. Myöhemmin Smithin agentti kehotti häntä siirtymään ääninäyttelijäksi stand up -komiikan parista. Tämän myötä Smith opiskeli muun muassa Bob Bergenin opissa animaatiossa ääninäyttelemistä ja Sylvia Aimeriton opissa mainos- ja kertojan äänityötä. Sittemmin hän on tehnyt äänirooleja niin animeen, kuin alkuperäisiin animaatoihin ja videopeleihin, kuten "Naruto", "Celebrity Deathmatch", "" , "Wolverine and the X-Men" ja "Tekken 6".


title: Roger Craig Smith

text: Vuonna 2009 Smith oli Duken äänenä elokuvaan perustuvassa videopelissä "". Smithistä tuli vuonna 2010 myös kolmas Sonic the Hedgehogin ääninäyttelijä videopeleissä Jason Anthony Griffithin jälkeen "Sonic Colorsin" myötä. Smith on toiminut myös Chris Redfieldin äänenä "Resident Evil" -pelisarjassa, Ezio Auditore da Firenzen äänenä "Assassin’s Creed" -pelisarjassa ja Batmanin äänenä "issa". Smith on ääninäytellyt Kapteeni Amerikkaa useissa animaatiosarjoissa ja videopeleissä vuodesta 2012 lähtien.


title: Taikavaras

text: Taikavaras on Sarah Prineasin kirjoittama nuortenromaani. Kirja kertoo pojasta, joka pääsee velhon apuriksi ja oppipojaksi varastettuaan tämän velhonkiven. "Taikavaras" on samannimisen trilogian ensimmäinen osa.


title: Taikavaras

text: Connwaer "Conn" on orpopoika, joka asuu Ehtoisan maagisessa kaupungissa. Hän saa elantonsa varastelusta Illankajon kaduilla. Eräänä päivänä kaikki kuitenkin muuttuu, kun Conn varastaa Ikimyksen, velhon taskusta tämän velhonkiven. Velho huomaa varkauden, mutta ei rankaise poikaa, koska on kiinnostunut tästä. Connin olisi pitänyt kaatua kuolleena maahan heti kun oli koskenut kiveen. Velho ottaa Connin apulaisekseen ja myöhemmin oppipojakseen. Ilkimys ja Conn saavat selville, että taikuuden väheneminen uhkaa Ehtoisaa ja yrittävät estää sen.


title: Taikavaras

text: Connin on myös löydettävä itselleen oma velhokivi kuukauden kuluessa voidakseen jatkaa velhon opintojaan Ehtoisan lyseossa ja Ikimyksen oppipoikana. Muussa tapauksessa hänen on palattava takaisin Illankajon kujille.


title: Talentia

text: Sosiaalialan korkeakoulutettujen ammattijärjestö Talentia on suomalainen Akavaan kuuluva sosiaalialan ammattijärjestö, johon kuuluu yli 25 000 jäsentä.. Liiton puheenjohtaja on Tero Ristimäki.


title: Talentia

text: Järjestö perustettiin vuonna 1949 nimellä Huoltotyöntekijöiden ammatillinen keskus (HAK). Vuosina 1962–2002 nimi oli Sosiaalityöntekijäin Liitto (SOSTL).


title: Talentia

text: Talentian jäsenet ovat yleensä suorittaneet sosiaalialan korkeakoulututkinnon tai aiemman opistoasteisen tutkinnon. Yleisimpiä tutkintoja ovat sosionomi (AMK), [[sosionomi] (YAMK), [[sosiaalityöntekijä]] (YTM/VTM), [[sosiaalikasvattaja]], [[sosiaaliohjaaja]], [[kuntoutuksen ohjaaja]] (amk) ja [[geronomi]] (amk). Talentialaiset työskentelevät laajasti sosiaalihuollon tehtävissä esimerkiksi nimikkeillä sosiaaliohjaaja, ohjaaja, sosiaalityöntekijä, lastentarhanopettaja, sosiaalijohtaja, koulukuraattori sekä muissa sosiaalialan esimies-, asiantuntija-, kehittämis- ja suunnittelutehtävissä kunnissa, valtiolla, sosiaalialan järjestöissä sekä yksityisissä yrityksissä.


title: Talentia

text: Talentia valvoo sosiaalialan työntekijöiden etuja ja vaikuttaa lainsäädäntöön, erityisesti [[sosiaalipolitiikka|sosiaali-]] ja [[koulutuspolitiikka]]an.


title: Talentia

text: Liiton jäsenlehti on "[[Talentia (lehti)|Talentia]]".


title: Talentia

text: Liitto järjestää vuosittain Sosiaalialan asiantuntijapäivät, joilla vuodesta 2007 lähtien myönnetään myös [[Hyvä käytäntö -palkinto]].[[Luokka:Akava]]


title: Pinega

text: Pinega () on Vienanjoen oikeanpuoleinen sivujoki Arkangelin alueella Venäjällä. Joki saa alkunsa kahden pienemmän joen (Belaja ja Tšornaja) yhdistymispisteestä. Pinegan pituus on 779 kilometriä ja sadealueen laajuus 42 000 neliökilometriä. Joki on liikennöintikelpoinen 580 kilometrin matkalla. Alajuoksulla Pinega virtaa lähellä Vienanmeren Mezeninlahteen laskevaa Kuloi-jokea, johon se on yhdistetty kanavalla.


title: Pinega

text: Tärkeimmät sivujoet ovat Ileša, Ježuga, Jula, Pokšenga ja Vyja. Joen varrella sijaitsevat Pinegan piirin keskus Karpogory sekä Pinegan taajama.


title: Vaga

text: Vaga () on Vienanjoen suurin vasemmanpuoleinen sivujoki Arkangelin alueella Venäjällä. Sen pituus on 575 kilometriä ja valuma-alueen laajuus 44 800 neliökilometriä.


title: Vaga

text: Tärkeimmät sivujoet ovat Kuloi, Ustja ja Vel. Vagan vasenta rantaa pitkin kulkee M8-valtatie. Joen varrella sijaitsevat Šenkurskin ja Velskin kaupungit sekä Verhovažjen piirikeskus.


title: Varhaiskasvatus

text: Varhaiskasvatus tarkoittaa suunnitelmallista ja tavoitteellista toimintaa, jolla edistetään lapsen kasvua, kehitystä ja oppimista.


title: Varhaiskasvatus

text: Suomessa julkista varhaiskasvatusta annetaan kuntien tai yksityisten järjestämässä päivähoidossa, esiopetuksessa sekä aamu- ja iltapäiväkerhoissa. Varhaiskasvatuspalvelut on keskeinen toimintakokonaisuus lapsiperheiden sosiaalipalveluissa ja tukijärjestelmässä. Vanhemmilla on ensisijainen kasvatusvastuu lapsestaan. Julkisen varhaiskasvatuksen tehtävänä on tukea vanhempien vanhemmuutta ja lapsen kasvatusta. Varhaiskasvatuksessa lapsen omaehtoinen leikki on keskeisessä asemassa.


title: Varhaiskasvatus

text: Varhaiskasvatuksella tarkoitetaan pienten lasten eri elämänpiireissä tapahtuvaa kasvatuksellista vuorovaikutusta. Tämän tavoitteena on edistää lasten tasapainoista kasvua, kehitystä ja oppimista.


title: Varhaiskasvatus

text: Varhaiskasvatuksessa kasvattajien tehtävänä on suunnitella toimintaa ja rakentaa ympäristö, jossa näkyvät sekä lapsille ominaisin tapa toimia eli leikkiminen, liikkuminen ja tutkiminen että sisällölliset suuntautumiset.


title: Varhaiskasvatus

text: Varhaiskasvatuksen laadulla on tutkimusten mukaan huomattava merkitys ihmisen koulumenestykselle ja selviytymiselle elämässä. Kansainväliset tutkimukset eri maissa ovat osoittaneet, että varhaiskasvatuksen taloudellinen vaikuttavuus yhteiskunnalle ja yksilölle sekä sen vaikuttavuus yksilön elämän laatuun ihmisen koko elinkaaren kannalta on suurempi kuin mikään muu koulutusinvestointi. Tähän ovat kiinnittäneet huomiota sekä sosiaalipolitiikan että taloustieteen asiantuntijat, tunnetuimpana taloustieteen nobelisti James Heckman monivuotisten tutkimustensa tuloksena. ,,


title: Varhaiskasvatus

text: Samoin OECD:n PISA-tutkimukset ovat osoittaneet, että oppilaat, jotka ovat saaneet vähintään vuoden verran varhaiskasvatusta tai esiopetusta, menestyvät paremmin eri kouluasteiden PISA-testeissä kuin lapset, jotka eivät ole osallistuneet varhaiskasvatukseen, vaikka vanhempien sosioekonomisen aseman vaikutus otetaan huomioon. Näyttää siltä, että mitä pidempään varhaiskasvatusta on saatu, sitä myönteisempi on vaikutus PISA-tuloksiin.


title: Varhaiskasvatus

text: Myönteisesti vaikuttavat OECD:n mukaan myös keskimääräistä suurempi julkinen panostus varhaiskasvatukseen ja varhaiskasvatuksen pienemmät oppilas-opettaja -suhdeluvut.


title: Varhaiskasvatus

text: OECD:n mukaan varhaiskasvatuksella on merkittävää vaikutusta myös maahanmuuttajataustaisten oppilaiden koulumenestykseen. Varhaiskasvatukseen osallistuneet maahanmuuttajataustaiset oppilaat menestyivät PISA-tutkimuksessa huomattavasti paremmin kuin ne, jotka eivät olleet siihen osallistuneet.


title: Varhaiskasvatus

text: Suomi sijoittuu koulutuksen kansainvälisissä laadullisissa ja määrällisissä vertailuissa yleensä kärkipäähän, mutta varhaiskasvatuksen osallistumisasteet ovat olleet tästä poikkeus. Suomen varhaiskasvatuksen osallistumisasteet olivat ISCED-97 -luokituksen mukaan eurooppalaisessa vertailuissa selvästi EU:n keskiarvoa alhaisempia eivätkä lähelläkään muiden Pohjoismaiden tasoa.


title: Hoikka

text: Hoikka voi tarkoittaa ainakin seuraavia:


title: Leštinyn puukirkko

text: Leštinyn puukirkko on kirkko Leštinyn kunnassa, Slovakiassa. Se kuuluu maailmanperintöluettelon kohteeseen Slovakian Karpaattien puukirkot.


title: Leštinyn puukirkko

text: Paikalliset puusepät rakensivat kirkon vuosien 1688–1689 aikana. Kirkon ulkoasua korjattiin 1770-luvulla. Samalla tuntematon taiteilija lisäsi uusia koristeaiheita 1600-luvun lopulla maalattuihin laivan koristekuvioihin. Kellotorni rakennettiin vuonna 1777.


title: Leštinyn puukirkko

text: Kirkko muistuttaa arkkitehtuuriltaan paljon maallista rakennusta. Se rakennettiin jyrkkään rinteeseen kylän päätien varrelle. Rinteen vaikutus pienennettiin kivisellä pohjamuurilla, jossa sijaitsee krypta. Kirkon sisätilat on koristeltu värikkäästi. Myöhemmin rakennettu kellotorni on yhdistetty päärakennukseen avoimella porraskäytävällä.


title: Leštiny

text: Leštiny on kylä ja kunta Slovakiassa. Se sijaitsee Žilinan alueen Dolný Kubínin piirissä. Leštiny on pinta-alaltaan 6,93 neliökilometriä ja siellä on 230 asukasta (31.12.2006).


title: Leštiny

text: Leštiny sijaitsee historiallisen Oravan alueen eteläosassa Pohjois-Slovakiassa. Kylästä on matkaa piirinsä pääkaupunkiin Dolný Kubíniin seitsemän kilometriä. Historiallisissa lähteissä Leštiny mainitaan ensimmäisen kerran vuonna 1381. Kylässä sijaitsee vuosina 1688–1689 rakennettu puukirkko, joka kuuluu maailmanperintöluetteloon.


title: Toni Leppe

text: Antonio "Toni" Leppe (s. 1994) on suomalainen lapsinäyttelijä. Hän näytteli miespääosan elokuvassa Unna ja Nuuk. Hänellä on sukujuuria Chilessä.


title: Lahden Suunnistajat -37

text: Lahden Suunnistajat -37 ry. (LS-37) on 11.11.1937 perustettu suunnistuksen erikoisseura. Se on Suomen toiseksi vanhin suunnistuksen erikoisseura IK Örnenin jälkeen.


title: Lahden Suunnistajat -37

text: Lahden Suunnistajat -37 voitti naisten SM-viestin vuonna 1951.


title: Everblack

text: Everblack on Mercenaryn toinen albumi, joka on ensimmäisen tapaan julkaistu Hammerheart Recordsin kautta. Levyllä kuullaan ensimmäistä kertaa yhtyeen tulevaa päälaulajaa Mikkel Sandageria ja hänen veljeään Morten Sandageria koskettimissa. Levy jäi Mercenaryn entisen kitaristi Signar Petersenin ja rumpali Rasmus Jacobsenin viimeiseksi. Tyylillisesti levy jatkaa enimmäkseen edellisen linjoilla, mutta sisältää enemmän puhdasta laulua ja kokeiluja thrash metalin suuntaan.


title: Everblack

text: Travis Smith on tehnyt levyn kansitaiteen.


title: Serious Japanese

text: Serious Japanese on japanilaisen j-hip hop yhtye Teriyaki Boyzin toinen albumi, joka julkaistiin 28. tammikuuta 2009 Japanissa ja 3. helmikuuta muualla maailmassa.


title: Sitominen (psykiatria)

text: Sitomisella tarkoitetaan tässä artikkelissa mielenterveyslain perusteella tahdosta riippumattomassa psykiatrisessa sairaalahoidossa tai tarkkailtavana olevan potilaan kiinnittämistä niin sanottuihin lepositeisiin.


title: Sitominen (psykiatria)

text: Yleisenä edellytyksenä tahdosta riippumattomille hoitotoimenpiteille psykiatrisessa sairaalahoidossa on se, että potilas on joko otettuna mielenterveyslain mukaiseen tarkkailuun tai määrättynä psykiatriseen hoitoon omasta tahdostaan riippumatta mainitun lain perusteella.


title: Sitominen (psykiatria)

text: Sitomiseen voidaan potilaan hoidossa turvautua vain jos:


title: Sitominen (psykiatria)

text: ja/taijaVapaaehtoisesti psykiatrisessa sairaalassa olevaa henkilöä ei siis saa kiinnittää lepositeisiin kuin tilapäisesti tilanteen niin välttämättä vaatiessa, kuten esimerkiksi äkillisen raivonpuuskan tapauksessa. Tämän jälkeen lääkärin tulee tutkia vapaaehtoisesti sairaalassa oleva potilas mahdollisimman pian. Mikäli tutkimuksessa ei tule esille edellytyksiä, jotka mahdollistaisivat potilaan ottamisen tarkkailtavaksi tahdostaan riippumatta psykiatriseen sairaalaan, tulee potilas välittömästi vapauttaa lepositeistä. Psykiatrisen tutkimuksen tehnyt lääkäri voi myös asettaa potilaan tarkkailuun tahdostaan riippumatta mikäli siihen tarvittavat edellytykset täyttyvät ja samalla lääkäri voi määrätä toimenpidettä jatkettavaksi.


title: Sitominen (psykiatria)

text:
Toimenpiteen määrääminen edellyttää aina lääkärin tutkimuksensa perusteella tekemää päätöstä. Lääkärin tulee tehdä päätöksestään kirjalliset merkinnät potilaan sairauskertomukseen. Lääkärin tekemästä merkinnästä tule käydä ilmi toimenpiteen:
Lisäksi kirjauksesta tulee käydä ilmi lääkärin nimi ja toimenpiteen suorittajan tai suorittajien nimet.


title: Sitominen (psykiatria)

text: Toimenpide aloitetaan lääkärin antaman määräyksen perusteella (paitsi tilanteissa, joissa potilaan oma tai muiden henkilöiden turvallisuus sitä välttämättä vaatii ennen lääkärin tutkimusta). Psykiatrisen toimintayksikön henkilökunta ohjaa tai siirtää potilaan erilliseen tilaan, jossa potilas kiinnitetään vuoteessa kiinnioleviin lepositeisiin. Toimenpiteen aloittamiseksi henkilökunnalla on oikeus käyttää tarvittaessa myös voimakeinoja. Lepositeiden käyttöön tarkoitetut vuoteet on usein kiinnitetty toimenpiteeseen varatun tilan lattiaan.


title: Sitominen (psykiatria)

text: Tämän jälkeen potilas on kiinnitettynä lepositeisiin. Lepositeisiin kiinnitetty potilas on usein kiinni kaikista raajoistaan ja rintakehän ympäri kiertävällä vyöllä. Myös muunlaiset kiinnittämistavat ovat mahdollisia esimerkiksi siten, että potilas on kiinnitetty rintakehän ympäri ulottuvalla vyöllä ja sen lisäksi toisesta kädestään sekä vastakkaisen puolen jalastaan. Potilaalle on (mahdollisuuksien mukaan) turvattava asianmukainen vaatetus, ravinto ja lämpö sekä mahdollisuus tarpeidensa suorittamiseen.


title: Sitominen (psykiatria)

text: Potilasturvallisuuden varmistamiseksi potilaalle on nimettävä vastuuhoitaja. Vastuuhoitajan tulee olla jatkuvassa näkö- ja kuuloyhteydessä potilaaseen. Näkö- ja kuuloyhteys voidaan korvata teknisin apuvälinein vain erityisen perustelluissa tilanteissa (esimerkiksi tilanteet, joissa potilas kiihtyy merkittävästi vastuuhoitajan läsnäolosta toimenpiteeseen varatussa tilassa).


title: Sitominen (psykiatria)

text: Hoitohenkilökunnan tehtävänä on tarkkailla potilaan psyykkistä tilaa ja huolehtia tämän fysiologisten perustarpeiden tyydyttymisestä (esimerkiksi nesteytys, ravinto ja lämpö). Lisäksi hoitohenkilökunnan tehtävänä on valvoa, että potilas ei pysty vahingoittamaan itseään tai ettei hänelle kehity liikkumattomuudesta johtuvia vakavia lääketieteellisiä ongelmia (kuten laskimotukoksia) sekä raportoida hoitovastuussa olevalle lääkärille potilaan tilassa tapahtuneista muutoksista.


title: Sitominen (psykiatria)

text: Hoitovastuullisen lääkärin tulee arvioida potilaan tilaa ja sitomisen edellytysten olemassaoloa riittävän useasti sitomisen aikana. Lääkärin tulee tehdä potilaan sairauskertomukseen merkinnät toimenpiteen jatkamisen edellytyksistä aina hänet tavattuaan.


title: Sitominen (psykiatria)

text: Hoitohenkilökunnan tulee arvioida potilaan vointia jatkuvasti ja tiedottaa hoitovastuussa olevaa lääkäriä potilaan tilassa tapahtuneista muutoksista. Mikäli potilaan tilassa tapahtuu siinä määrin selkeä muutos, että edellytykset sitomisen jatkamiselle eivät ole enää todennäköisesti olemassa tulee siitä informoida hoitovastuullista lääkäriä välittömästi.


title: Sitominen (psykiatria)

text: Mikäli lääkäri saa tietoonsa joko itse tekemänsä tutkimuksen aikana (tai potilaan tilaa seuraavalta hoitohenkilökunnalta), että edellytykset sitomiselle ovat lakanneet olemasta olemassa, voi lääkäri määrätä toimenpiteen päätettäväksi. Toimenpiteen päättäminen ei siis välttämättä edellytä lääkärin itsensä tekemää tutkimusta.


title: Sitominen (psykiatria)

text: Sitomistoimenpiteen päättymisen yhteydessä lääkäri voi määrätä tahdosta riippumattoman toimenpiteen täydellisestä lopettamisesta (jolloin potilas siirtyy osaston tiloihin) tai sen lieventämisestä eristämiseksi muista potilaista.


title: Sitominen (psykiatria)

text: Mielenterveyslaki muutoksineen ja niiden soveltamisohjeet sekä asetus potilaan itsemääräämisoikeuden rajoittamisen valvonnasta velvoittaa psykiatrisen toimintayksikön antamaan tiedot sidotuista potilaista


title: Sitominen (psykiatria)

text: Lisäksi mikäli potilaan sitominen kestää yli neljä vuorokautta tulee hoitovastuussa olevan lääkärin laatia erillinen selvitys lääninhallitukselle niistä perusteista, joilla sitomista on jouduttu jatkamaan mainittua aikaa pidempään.


title: Kayzie Rogers

text: Kayzie Rogers on yhdysvaltalainen ääninäyttelijä, joka tunnetaan parhaiten Wobbuffetin ja Mime Jr.:n äänirooleista Pokémonissa.


title: Kayzie Rogers

text: Rogers oli kiinnostunut näyttelemisestä jo päiväkodissa ja osallistuikin myöhemmällä iällä koulun näytelmiin. Collegen jälkeen hän työskenteli muun muassa graafisena suunnittelijana.


title: Kayzie Rogers

text: Rogers sai myöhemmin tilaisuuden tehdä animaatio demon Maddie Blausteinin avustuksella, jonka myötä hän sai ensimmäisen ääniroolin mainoksessa. Sittemmin Rogers teki ensi esiintymisensä animaation parissa Nickelodeonin "U2U":ssa. Vuodesta 1998 lähtien hän on dubannut useita sivurooleja Pokémonissa ja toiminut Wobbuffetin ja Mime juniorin ääninä. Pokemonin myötä Rogers on työskennellyt enimmäkseen 4Kidsillä ja myöhemmin TAJ Productionsissa.


title: Sahalininhusky

text: Sahalininhusky ("Karafuto-Ken", 樺太犬) on japanilainen koirarotu, jota käytetään rekikoirana.


title: Sahalininhusky

text: Tämä rotu on pystykorva, joka on sukua japaninpystykorvalle ja akitalle. Säkäkorkeus vaihtelee 56-66 cm:n ja paino 30-40 kg:n välillä.


title: Sahalininhusky

text: Korvat ovat pienet ja terävät, toisinaan hieman eteenpäin taittuneet tai riippuvat. Tämän rodun väri vaihtelee paljon, mukaan lukien kuparinpunaisen ja mustan. Karvapeite on hienoa ja tuuheaa ja pohjavilla erittäin tiheää. Se muistuttaa grönlanninkoiran karvaa.


title: Sahalininhusky

text: Nimitys karafuto-ken tulee Karafutosta, Sahalinin japanilaisesta nimestä ja koiraa tarkoittavasta sanasta ken. Tämä siis todistaa rodun maantieteellisen alkuperän. Tätä rotua käytetään nykyisin harvoin; sen vuoksi Japanissa on jäljellä vain muutama kasvattaja.


title: Sahalininhusky

text: Tämän rodun väitetään tulleen kuuluisaksi japanilaisten vuoden 1958 huono-onnisesta tutkimusretkestä Etelämantereelle. Sinne jouduttiin jättämään hätäevakuoinnin seurauksena 15 rekikoiraa. Tutkijat uskoivat apuryhmän saapuvan muutaman päivän kuluessa, joten he jättivät koirat ulos ketjuihin pienen ruokavaraston kanssa. Sää kuitenkin kääntyi huonoksi eikä ryhmä koskaan saavuttanut päämääräänsä.


title: Sahalininhusky

text: Lähes vuotta myöhemmin uusi retkikunta saapui paikalle ja huomasi, että koirista kaksi, Taro ja Jiro, olivat selviytyneet, ja niistä tuli saman tien sankareita. Taro vietiin takaisin Sapporoon ja se eli Hokkaidon yliopistolla kunnes kuoli vuonna 1970. Sen jälkeen se täytettiin ja laitettiin näytteille yliopiston museoon. Jiro kuoli Etelämantereella vuonna 1960 luonnollisista syistä, ja sen jäännöksiä säilytetään Japanin luonnontieteellisessä museossa Ueno Parkissa.


title: Sahalininhusky

text: Rotu saavutti suosiota vuonna 1983 valmistetun elokuvan, Tarosta ja Jirosta kertovan Nankyoku Monogatarin, myötä. Vuonna 2006 tehty toinen elokuva Eight Below, kertoi fiktionaalisen version tapahtumista, mutta ei viitannut rotuun. Sen sijaan elokuvassa esiintyy vain kahdeksan koiraa: kaksi alaskanmalamuuttia ja kuusi siperianhuskyä.


title: Catherine Hardwicke

text: Helen Catherine Hardwicke (s. 21. lokakuuta 1955) on yhdysvaltalainen elokuvaohjaaja, -lavastaja ja -käsikirjoittaja. Hänen tunnetuimpia ohjauksiaan ovat elokuvat "Kolmetoista", "Lords of Dogtown" ja "Twilight – Houkutus". Ensi-iltaviikonloppunaan "Twilight – Houkutus" tuotti yli 70,55 miljoonaa dollaria, mikä on suurin naisohjaajan ensi-iltaviikonloppuna saavuttama summa.


title: Catherine Hardwicke

text: Catherine Hardwicke syntyi Yhdysvaltain Texasin osavaltion Cameronissa Jamee Elbertan (omaa sukua Bennett) ja John Benjamin Hardwicken perheeseen. Hän kasvoi Texasin McAllenissa. Uskonnolliselta kasvatukseltaan Hardwicke on presbyteeri. Hardwicke opiskeli 1980-luvulla UCLA:n elokuvakoulussa ja teki siellä palkitun lyhytelokuvan "Puppy Does the Gumbo".


title: Catherine Hardwicke

text: Catherine Hardwicke aloitti uransa arkkitehtina. Suurimman osan 1990-luvusta hän työskenteli elokuvalavastajana ja oli mukana tekemässä muun muassa elokuvia "Tombstone" (1993), "Tank Girl" (1995), "Vaarojen laakso" (1996), "Legendaariset Newtonin pojat" (1998) ja "Kolme kuningasta" (1999). Vuonna 2000 hän oli lavastajana elokuvassa "Vanilla Sky" (2001).


title: Catherine Hardwicke

text: Hardwicken ensimmäinen ohjaustyö oli "Kolmetoista" vuodelta 2003. Hardwicke teki käsikirjoituksen yhdessä silloin 14-vuotiaan näyttelijä Nikki Reedin kanssa. Käsikirjoitus pohjautui osittain Reedin nuoruudenkokemuksiin. Käsikirjoitus tehtiin vain kuudessa päivässä. Muun muassa Evan Rachel Wood ja Holly Hunter näyttelivät elokuvassa yhdessä Reedin kanssa. Seuraavaksi Hardwicke ohjasi elokuvan "Lords of Dogtown" (2005), kertomuksen rullalautailukulttuurin alusta. Elokuvan käsikirjoituksen teki rullalautailija Stacy Peralta, minkä lisäksi hän näytteli yhtä elokuvan päärooleista. Myös Nikki Reed esiintyy "Lords of Dogtownissa".


title: Catherine Hardwicke

text: Vuonna 2006 Hardwicke ohjasi raamatullisen elokuvan "Matkalla Beetlehemiin", joka kertoo Neitsyt Mariasta ja Jeesuksen syntymästä. Sen pääosassa Mariana nähdään Keisha Castle-Hughes. Vuonna 2008 Hardwicke ohjasi ja osittain käsikirjoitti elokuvan "Twilight – Houkutus", joka perustui kirjailijan Stephenie Meyerin samannimiseen kirjaan. Pääosia elokuvassa näyttelevät Kristen Stewart ja Robert Pattinson. Myös Nikki Reed on jälleen mukana elokuvassa. Elokuva oli suuri menestys, ja se ansaitsi ensi-iltaviikonloppunaan yli 70 miljoonaa dollaria, mikä oli ennätys naisohjaajalle. Hardwicke ei palaa ohjaamaan elokuvan "Twilight – Houkutus" jatko-osaa "Twilight – Uusikuu".


title: Intian ja Pakistanin suhteet

text: Intian ja Pakistanin suhteet ovat olleet rasittuneet useista historiallisista ja poliittisista syistä, joita määrittävät Intian jako vuonna 1947, Kashmirin konflikti ja useat sotilaalliset konfliktit näiden kahden kansakunnan välillä.


title: Intian ja Pakistanin suhteet

text: Vuosina 1947-1948 käytiin Ensimmäinen Intian–Pakistanin sota. Toinen sota puhkesi maiden välillä vuonna 1965. Vuonna 1971 käytiin kolmas sota, joka liittyi Itä-Pakistanin itsenäistymiseen Bangladeshiksi.


title: Intian ja Pakistanin suhteet

text: Intian ja Pakistanin välit kylmenivät taas vuoden 2006 ja vuoden 2008 Mumbain terrori-iskujen takia.


title: Intian ja Pakistanin suhteet

text: Kashmirista syntyi kiistaa, kun Pakistanin ja Intian itsenäistyessä muslimienemmistöisen Kashmirin maharaja, joka oli itse hindu, päätti liittyä Intiaan. Kashmirin takia on käyty sotia 1948, 1965, 1971 ja 1989.


title: Lex Karkkila

text: Lex Karkkila oli laki suuriin taloudellisiin vaikeuksiin joutuneiden kuntien pelastamiseksi (tarkemmin laki kunnan talouden vakauttamisesta ja kuntaselvityksestä (1994/658)). Se annettiin vuonna 1994, kun Karkkila oli ajautunut velkojensa takia talouskriisiin. Lain nojalla valtio voi hyväksyä luottolaitoksen kunnalle myöntämän lainan tai kunnan luottolaitoksen välityksellä liikkeelle laskeman joukkovelkakirjalainan korkotukilainaksi ja myöntää sille valtion varoista korkotukea sekä myöntää kunnalle valtion varoista vakautuslainaa. Lain voimassaolo päättyi vuoden 2001 lopussa.


title: John Wesley Harding (albumi)

text: John Wesley Harding on Bob Dylanin kahdeksas studioalbumi vuodelta 1967. Se oli hänen ensimmäinen albuminsa heinäkuussa 1966 tapahtuneen vakavan moottoripyöräonnettomuuden jälkeen. "John Wesley Hardingia" myytiin heti ensimmäisen viikon aikana 250 000 kappaletta ja se nousi Yhdysvaltain Billboard 200 -listan sijalle kaksi. Britanniassa siitä tuli listaykkönen kolmentoista viikon ajaksi.


title: John Wesley Harding (albumi)

text: Levyllä on muun muassa kappale ”All Along the Watchtower”, josta myös Jimi Hendrix Experience teki pian kuuluisan version. Myös Dylanin alkuperäinen versio on kuuluisa; se on "John Wesley Harding" -albumin tunnetuin kappale.


title: John Wesley Harding (albumi)

text: Albumin on tuottanut Bob Johnston ja ääniteknikkona oli Charlie Bragg.


title: John Wesley Harding (albumi)

text: Vaikka Dylan oli tehnyt jo aikaisemmin useita tyylinmuutoksia, oli country-vaikutteinen "John Wesley Harding" silti tyylillisesti yllättävän pelkistetty ja epämuodikas "Blonde on Blonde" -levyn jälkeen. Vuosien 1966–67 aikana studiotekniikka oli kehittynyt, kappaleet olivat kehittyneet monimutkaisemmiksi, ja myös Dylan oli aiemmin pyrkinyt kunnianhimoisten albumien tekoon. Myös Dylanin tuttu nasaaliääni oli poissa ja hän lauloi pehmeällä ja miellyttävällä äänellä. Kappaleissa ei kuultu myöskään Dylanille aiemmin tyypillistä symboliikkaa ja kielikuvia, vaan laulut olivat lyhyitä ja moralisoivia kertomuksia, jotka sisälsivät myös raamatullisia vertauksia. Muutos miellytti Dylanin fanien lisäksi myös kriitikoita, jotka olivat paheksuneet hänen sähköistä folkrock-kautta. Dylan on myöhemmin kertonut, että hän yritti taustayhtyeensä kanssa tavoitella folklaulaja Gordon Lightfootin soundia, kuitenkin epäonnistuen, jolloin albumille syntyi omanlaisensa äänimaailma.


title: John Wesley Harding (albumi)

text: LP-levykannen takapuolella on arvoituksellinen tarina kolmesta kuninkaasta, jotka lähtevät tapaamaan Frankia. Kuninkaiden koputtaessa oveen Frankin vaimo Vera lähtee ilmoittamaan Terry Shutelle näiden saapumisesta. Terry rientää paikalle ja alkaa moitiskella kuninkaita. Kuninkaiden hämmästykseksi Frank karkottaa Terryn. Ilmenee, että kuninkaat ovat saapuneet Frankin luo koska uskovat, että tämä on avainhenkilö valaisemaan Dylanin uuden levyn sanomaa. Frank selittää levyä alkamalla riehua huoneessa ja muun muassa rikkomalla ikkunan nyrkillään. Vera saapuu paikalle ja ilmoittaa, että Terry on lähdössä ja olisiko kuninkailla tälle lahjoja. Kukaan ei kuitenkaan vastaa. Ennen aamunkoittoa kuninkaat lähtevät onnellisina. Ennen saapumistaan kahdella kuninkaalla oli ruumiinvamma ja kolmas oli köyhtynyt. Nyt vammat ovat mystisesti parantuneet ja kolmas on rikastunut. Terrykin on nyt taas sovinnossa Frankin luona.Kaikki kappaleet ovat Dylanin tekemiä. Alkuperäisen LP-levyn ykköspuoli päättyi kappaleeseen ”Drifter’s Escape”.


title: Vermilion (kappale)

text: "Vermilion", (tunnetaan myös nimellä: "Vermillion Pt.1") on yhdysvaltalaisen metalliyhtye Slipknotin single vuodelta 2004.Sisältää myös "Vermilion Pt. 1:n" musiikkivideon


title: Midnight Club

text: Midnight Club on ajopelisarja, jonka on kehittänyt Rockstar San Diego (entinen Angel Studios). Pelit keskittyvät katuajoon. Pelit olivat myyneet yli 18,5 miljoonaa syyskuuhun 2011 mennessä ja 12 miljoonaa kopiota (26. maaliskuuta 2008 mennessä).


title: Harry Dean Stanton

text: Harry Dean Stanton (14. heinäkuuta 1926 West Irvine, Kentucky, Yhdysvallat – 15. syyskuuta 2017 Los Angeles, Yhdysvallat) oli yhdysvaltalainen näyttelijä. Hänet tunnettiin muun muassa elokuvista "Tomahawkipolku" (1957), "Kourallinen dollareita" (1964), "Lannistumaton Luke" (1967), "Kellyn sankarit" (1970), "Dillinger – maailman paras pankkirosvo" (1973), "Kummisetä osa II" (1974), "Alien – kahdeksas matkustaja" (1979), "Pako New Yorkista" (1981), "Paris, Texas" (1984), "Villi sydän" (1990), "Repo Man" (1984), ja myöhemmällä urallaan "Pelkoa ja inhoa Las Vegasissa" (1998), "Vihreä maili" (1999) ja "Mies joka itki" (2000) sekä "Inland Empire". Hän näytteli myös televisiosarjoissa "Rawhide", "Gunsmoke" ja "Big Love".


title: Harry Dean Stanton

text: Hän valmistui Lafayette Senior High Schoolista vuonna 1944. Stanton asui Lexingtonissa Kentuckyssä.


title: Harry Dean Stanton

text: Pitkän uransa aikana Stanton työskenteli useiden nimekkäiden ohjaajien, kuten esimerkiksi seuraavien kanssa: Sam Peckinpah, Alfred Hitchcock, Francis Ford Coppola, John Carpenter, Terry Gilliam, John Milius, Ridley Scott, Sergio Leone, Martin Scorsese, Frank Darabont, Sean Penn sekä useaan otteeseen David Lynchin kanssa.


title: Harry Dean Stanton

text: Stanton kuoli 91-vuotiaana 15. syyskuuta 2017 Cedars-Sinai-sairaalassa Los Angelesissa.


title: Sami Sykkö

text: Sami Sykkö (s. 17. huhtikuuta 1970 Helsinki) on suomalainen toimittaja, juontaja ja kirjailija, joka on erikoistunut muotiin, tyyliin, kulttuuriin, designiin sekä taitoluisteluun. Hän on työskennellyt muun muassa päätoimittajana Gloria-lehdessä sekä toimittajana Helsingin Sanomissa ja Nelosen uutisissa.


title: Sami Sykkö

text: Sykkö on kirjoittanut tyylistä ja sisustuksesta Helsingin Sanomiin jo kaksikymmentä vuotta ja kolumneja Anna-, Kotiliesi- ja Seura-lehtiin. Uransa aikana Sykkö on haastatellut muun muassa kolmea Suomen presidenttiä, muotisuunnittelija Karl Lagerfeldiä sekä filmitähti Jane Fondaa. Lisäksi hän on pitänyt Helsingin Sanomien nettisivuilla blogia "Sami Sykön tyylillä". Syksyllä 2008 julkaistiin Sykön Helsingin Sanomien kuukausiliitteeseen kirjoittamista, asumiseen liittyvistä artikkeleista koottu teos "Sisäänkäyntejä ainutlaatuisiin suomalaisiin koteihin, huoneisiin ja huviloihin." Sykön kirjoittama kirja "Avaimia ajattomiin suomalaisiin sisutuksiin" sisustusarkkitehti Hanni Koroman suunnittelemista kodeista julkaistiin vuonna 2014. Hän on toimittanut myös Didrichsenin taidemuseolle Muotitaiteilija Jukka Rintalan elämäntyönäyttelykirjan, joka julkaistiin vuonna 2017.


title: Sami Sykkö

text: Sami Sykkö aloitti julkisen esiintymisensä 12-vuotiaana taitoluistelun MM-kisoissa ja juonsi ensimmäisen ohjelmasarjansa televisiossa 16-vuotiaana. Hän on tullut tunnetuksi myös HSTV:n "Minun tyylilläni"-ohjelmasta. Sykkö selosti taitoluistelun Grand Prix sarjaa 2000-luvun puolivälissä ja on toiminut tyylikommentaattorina Yleisradion tasavallan presidentin itsenäisyyspäivän vastaanoton lähetyksissä vuodesta 2014 alkaen. Hän toimi kommentaattorina myös TV-kanava AVAn erikoislähetyksessä Yhdistyneen kuningaskunnan prinssi Harryn ja Meghan Marklen häistä toukokuussa 2018. Sykkö juonsi Subtv:n vuosina 2004–2005 esittämän "Anoppi" deittiohjelman, joka oli ehdokkaana Kultainen Ruusu festivaaleilla.


title: Sami Sykkö

text: Sami Sykkö on koulutukseltaan ekonomi, minkä lisäksi hän on opiskellut Parsonsin muoti- ja designkoulussa New Yorkissa. Hänen sisarensa on entinen lapsinäyttelijä ja -malli Pauliina Sykkö.


title: Sami Sykkö

text: Vuonna 1984 Sami Sykkö voitti junioreiden taitoluistelun Suomen mestaruuden.


title: Le Puy-en-Velay

text: Le Puy-en-Velay on kaupunki Ranskassa. Se on Haute-Loiren departementin prefektuuri, eli pääkaupunki, Auvergne-Rhône-Alpesin alueella ("région").


title: Le Puy-en-Velay

text:
Kaupungin asukkaista käytetään ranskaksi nimitystä "Ponots" tai "Ponotes".
Le-Puy-en-Velay sijaitsee Haute-Loiren departementissa, Auvergnen alueen koillisosassa. Kaupunki on 135 km:n päässä Lyonista, 130 km:n päässä Clermont-Ferrandista ja 76 km:n päässä Saint-Étiennestä.


title: Charles Martin Smith

text:
Charles Martin Smith (s. 30. lokakuuta 1953 Van Nuys, Kalifornia, Yhdysvallat) on yhdysvaltalainen näyttelijä ja ohjaaja. Näyttelijänä hänet tunnetaan muun muassa elokuvista "Svengijengi ’62" (1973), "Buddy Holly" (1978), "Juhlat ovat ohi" (1979), "Kun sudet ulvovat" (1983), "Starman" (1984), "Lahjomattomat" (1987), "Sanaton" (1994), "Etusivun rakkaustarina" (1994), "Koriskenttien koiratähti" (1997) ja "Deep Impact" (1998). Hän on näytellyt myös minisarjassa "Streets of Laredo" (1995). Lisäksi hän on ohjannut minisarjan "The Snow Walker" (2003) ja elokuvan "Stone of Destiny" (2008).
Smith oli naimisissa Ursula Martinin kanssa, mutta liitto päättyi eroon. Heillä on yksi lapsi. Smith harrastaa kitaran ja pianon soittoa. Hän pitää laulujen kirjoittamisesta.


title: Arp Schnitger

text: Arp Schnitger (2. heinäkuuta 1648 Schmalenfleth – haudattu 28. heinäkuuta 1719) oli merkittävä saksalainen urkujenrakentajamestari. Hän toimi ennen kaikkea Alankomaissa ja Saksassa, joissa on vielä jäljellä hänen rakentamiaan soittimia.


title: Arp Schnitger

text: Käytössä olevia urkuja on muun muassa Pyhän Pankratiuksen kirkossa Neuenfeldessä Hampurissa olevat urut, jotka valmistuivat 1688. Ne ovat suurimmat hänen valmistamansa kaksisormioiset urkunsa. Sellaiset urut ovat olleet innostamassa urkujen rakentamista 1900-luvun jälkipuoliskolla, jolloin palattiin mekaanisiin hallintakoneistoihin ja pienempiin soittimiin 1800-luvun suurten sinfonisten urkujen suuntauksesta.


title: Arp Schnitger

text: Suurten Schnitger-soitinten ainutlaatuinen ominaisuus oli äänikertojen sijainti niin että syntyy ikään kuin stereofoninen vaikutelma. Hieno esimerkki tällaisista uruista ovat Pyhän Mikaelin kirkon urut hollantilaisessa Zwollen kaupungissa. Näitä urkuja on käyttänyt useissa levytyksissä urkuri E. Power Biggs.


title: Punainen erokirja

text: Punainen erokirja on Pirkko Saision neljästoista romaani ja kolmas osa Saision vuonna 1998 aloittamassa omaelämäkerrallisessa trilogiassa, joka seuraa kirjailijan vaiheita lapsuudenkodista ensin nuoruuden kynnykselle ja lopulta aikuisuuteen. "Punainen erokirja" on romaani 70-luvusta, kiihkeän poliittisesta aikakaudesta sekä seksuaali-identiteetin ja kirjailijankutsumuksen löytymisestä. Saisio palkittiin romaanista Finlandia-palkinnolla vuonna 2003.


title: Pumppuvoimalaitos

text: Pumppuvoimalaitos on sähkövarasto, joka perustuu potentiaalieroon. Yleensä pumppuvoimalaitos koostuu vesivoimalaitoksesta ja pumppaamosta sekä vesialtaista. Sähkön energiaa varastoidaan veden potentiaalianergiaksi pumppaamalla vettä ylös turbiinin yläjuoksulle. Pumppuvoimalaitoksia käytetään sähköverkon säätötarpeisiin tai taloudellisen tuloksen maksimointiin. Pumppuvoimalaitos voi olla sähköntuotantoon tarkoitetun vesivoimalaitoksen yhteydessä tai erillisenä pelkkään varastointiin tarkoitettuna laitoksena. Vuonna 2016 pumppuvoimalaitokset muodostavat selvän enemmistön maailmanlaajuisesta sähkön varastoinnista.


title: Pumppuvoimalaitos

text: Pumppuvoimalaitos termi on osin harhaanjohtava ja sitä ei tule sekoittaa pelkkään vesivoimalaitokseen. Vaikka pumppuvoimalaitoksen nimessä on voimalaitos ei sillä tehdä primäärienergiasta sekundäärienergiaa vaan sillä ainoastaan varastoidaan sekundaarienergiaa. Näiden kahden rajaa hämärtää se että molemmissa sähkö tuotetaan tarkalleen samalla tavalla. Ero on siinä mistä "primäärienergia" tulee. Vesivoimassa se on luontainen veden kierto, pumppuvoimalaitoksessa se on pumpuilla sähköenergialla tehtävä työ.


title: Pumppuvoimalaitos

text: Pumppuvoimalaitoksessa vettä pumpataan alhaisen sähköntarpeen tai muuten halvan sähkön aikana, yleensä öisin, voimalaitoksen yläpuolella sijaitseviin altaisiin. Vettä lasketaan sitten suurimman säätövoiman tarpeen tai korkean sähkönhinnan aikana, yleensä päivisin, voimalaitoksen läpi.


title: Pumppuvoimalaitos

text: Myös muita kuin veden siirtämiseen perustuvia pumppuvoimalaitoksia on olemassa. Esimerkiksi Nevadassa on rakenteilla laitos, jossa sähkövarastona toimii rautatie, jossa siirrellään junavaunuja. Rautatie on yhdeksän kilometriä pitkä ja siinä on korkeuseroa 600 metriä. Voimalan teho on 44 megawattia ja se maksaa noin 50 miljoonaa euroa.


title: Pumppuvoimalaitos

text: Pumppuvoimalaitoksia on maailmassa on käytössä noin 90 GW, joka vastaa noin 3 %:a maailman sähköntuotantokapasiteetista. Maailman suurimmat pumppuvoimalaitokset olivat vuonna 2013 tuotantoteholtaan 3 GW luokkaa. Euroopassa yli 1 GW:n pumppuvoimalaitos löytyy esimerkiksi Moskovan alueelta (Zagorskin pumppuvoimalaitos, 1 200 MW + 840 MW). Ruotsissa on käytössä Juktan-niminen laitos Uumajanjoella.


title: Pumppuvoimalaitos

text: Pumppuvoimalaitos voidaan rakentaa myös ydinvoimalaitoksen yhteyteen. Esimerkiksi Ukrainan Južnoukrajinskissa sijaitsevan Etelä-Ukrainan ydinvoimalan tarpeisiin rakennettuun tekojärveen pumpataan vettä Tašlykin voimalaitoksen pumpuilla viereisestä Etelä-Bug -joesta tavallisesti öisin, kun ydinsähköllä on pienempi kysyntä. Kun sähköä taas päivällä tarvitaan enemmän, saadaan sitä tuotetua myös vesivoimalla.


title: Pumppuvoimalaitos

text:
Suomessa pumppuvoimalaitoksia on suunniteltu Korpilahden Vaarunvuoreen, ydinsähkön säätötarpeisiin, mutta suunnitelmista on luovuttu ja alueesta on tehty luonnonsuojelualue.
Pyhäsalmen kaivoksesta kaavaillaan mahdollisesti pumppuvoimalaitosta, kun malmi ehtyy, näillä näkymin vuonna 2019. Myös Enontekiössä on selvitetty pumppuvoimalan rakentamismahdollisuuksia tuulienergian säätövoimaksi.


title: Pumppuvoimalaitos

text: Usein vesijärjestelmiin liittyy pumppulaitoksia, joilla vettä siirretään alemmasta vesistöstä ylempään. Järjestelyllä kasvatetaan nostettavasta vesimassasta saatavan sähköenergian nettomäärää. Ensimmäiset pumppulaitokset on otettu käyttöön Sveitsissä ja Italiassa 1890-luvulla. Suomessa on käytössä pumppujärjestelmä Kemijoen vesistössä, jossa vettä nostetaan Sallan Isojärvestä Posion Ala-Suolijärveen noin 20 metriä Jumiskon voimalaitoksen yläpuolelle .


title: Pumppuvoimalaitos

text: Historiallisesti veden pumppaaminen yläjuoksulle ei ole uusi ajatus, vaan se olisi eräs Thomas Newcomenin 1700-luvulla kehittämän höyrykoneen ensimmäisistä sovelluksista. Tehtaat toimivat tuohon aikaan vesirattailla. Vedenmäärässä oli vaihtelua vuodenajasta riippuen, jolloin tehtaiden toimintamahdollisuudet vähäisen veden aikaan alettiin turvata pumppaamalla vettä yläjuoksulle.


title: Faros-kustannus

text: Faros-kustannus on keväällä 2002 perustettu turkulainen pienkustantamo, joka on keskittynyt pääasiassa laadukkaan vanhemman kaunokirjallisuuden ja kulttuurihistoriallisten klassikoiden julkaisuun.


title: Faros-kustannus

text: Faroksen kustantajina toimivat yrityksen perustajat Hannu Salmi ja Heli Paalumäki.


title: Faros-kustannus

text: Faros-kustannus on kustantajien yhdistys Lukuvalo ry:n jäsen. Yhdistyksen muita jäseniä ovat ovat Enostone, Kirja-Aurora, k&h, Lurra Editions ja Turbator.


title: Faros-kustannus

text: Faros-kustannuksen suomeksi julkaisemia teoksia:


title: Faros-kustannus

text: Farokselta on ilmestynyt myös kotimaisia alkuperäistekstejä pääasiassa kulttuurihistorian ja kirjallisuudentutkimuksen alueilta, sekä tietokirjallisuuden käännöksiä.


title: Urban Legend (T.I.)

text: Urban Legend on rap -artisti T.I.:n kolmas studioalbumi vuodelta 2004. Albumin ensimmäinen single "Bring 'Em Down" sai suuren suosion. Albumi myi ensimmäisellä viikollaan 193,000 kappaletta. Albumi on Yhdysvalloissa myynyt 1,3 miljoonaa kappaletta ja maailmanlaajuisesti 2 miljoonaa kappaletta.


title: Westone

text: Westone on kitaramerkki. Se tekee esimerkiksi kopioita Les Paulista, ja paljon muutakin. Enimmäkseen Westone tekee halpoja kopioita, mutta custom-malliset kitarat ovat huomattavasti kalliimpia ja laadukkaampia.


title: Keenan Wynn

text:
Francis Xavier Aloysius James Jeremiah Keenan Wynn (27. heinäkuuta 1916 New York, New York – 14. lokakuuta 1986 Los Angeles, Kalifornia, Yhdysvallat) oli yhdysvaltalainen näyttelijä.
Wynn oli elämänsä aikana kolme kertaa naimisissa. 1938–1947 Evie Wynn Johnsonin, 1949–1953 Bettie Jane Butlerin kanssa. Kolmannen avioliittonsa hän solmi Sharley Hudsonin kanssa, liitto kesti Wynnin kuolemaan saakka. Hänellä on viisi lasta, joista kaksi lasta Johnsonin kanssa ja kolme lasta Hudsonin kanssa. Keenan Wynn kuoli syöpään 70-vuotiaana.


title: Kaihlamäki

text: Kaihalamäki on kylä Kangasniemen läheisyydessä. Kaihlamäellä asuu muun muassa Suomen nuori taiteilija 2008 Samuli Heimonen. Lähin koulu sijaitsee noin 7 kilometriä Toivakkaan päin. Kaihlamäellä on ollut asutusta jo 1600-luvulta lähtien.


title: Trap Muzik

text: Trap Muzik on rap -artisti T.I.:n toinen studioalbumi, joka julkaistiin vuonna 2003. Albumi myi ensimmäisellä viikollaan 103,000 kappaletta. Albumi on myynyt Yhdysvalloissa 1,1 miljoonaa kappaletta ja maailmanlaajuisesti 2 miljoonaa kappaletta.


title: Edward Woods

text: Edward Woods (5. heinäkuuta 1903, Los Angeles – 8. lokakuuta 1989, Salt Lake City) oli yhdysvaltalainen näyttelijä. Hänen tunnetuin roolinsa oli klassikkofilmissä "Yhteiskunnan vihollinen", jossa hän näytteli yhdessä James Cagneyn kanssa gangstereita.


title: Edward Woods

text: Tämän jälkeen hän sai näyteltäväkseen vain sivurooleja tai rooleja halvalla tuotetuissa roskaelokuvissa. Elokuva-alan hän jätti vuonna 1938. Edward Woodsia ei pidä sekoittaa ohjaaja Ed Woodiin, joka tuotti useita pienen budjetin elokuvia.


title: Joseph Marie Jacquard

text: Joseph Marie Jacquard (7. heinäkuuta 1752 Lyon – 7. elokuuta 1834 Oullins, Ranska) oli ranskalainen keksijä. Hänen tärkein keksintönsä oli jacquardin kutomakone, eli automaattiset kangaspuut, jonka toimintaa ohjasivat reikäkortit erilaisten kuviokudosten tuottamiseksi. Kutomakone oli ensimmäisiä ohjelmoitavia laitteita ja ensimmäisiä laitteita jossa käytettiin reikäkortteja. Jacquard-kutomakone onkin vaikuttanut merkittävästi tietokoneohjelmoinnin ja tietokoneiden kehitykseen yleensäkin.


title: Joseph Marie Jacquard

text: Joseph Marie Jacquard syntyi Lyonissa, Ranskassa 7. heinäkuuta 1752. Hän oli yksi kutoja Jean Jacquard ja Antoinette Riven yhdeksästä lapsesta. Vain Joseph ja hänen siskonsa Clemence elivät aikuisiksi. Huolimatta isänsä vauraudesta Joseph ei saanut muodollista koulutusta ja oppi lukemaan vasta 13-vuotiaana. Hänen lankonsa Jean-Marie Barret, jolla oli kirjapaino ja kirjakauppa opetti hänet lukemaan sekä johdatti hänet tieteellisten seurojen ja tutkijoiden pariin.


title: Joseph Marie Jacquard

text: Josephin isän Jean Jacquardin sukunimi ei virallisesti ollut Jaquard. Hänen isoisänsä aikaan useat Charlesin suvun haarat asuivat Lyonin Couzon-au-Mont d’Or alueella Lyonin pohjoispuolella, erottaakseen eri haarat toisistaan niille oli annettu lempinimet, Josephin sukuhaaraa kutsuttiin ”Jaquard” Charleseiksi.


title: Joseph Marie Jacquard

text: Josephin äiti kuoli vuonna 1762 ja hänen isänsä 1772, hän peri isänsä talon, kudontakoneet ja työpajat sekä viinitilan ja louhoksen Couzon-au-Mont d’Or alueelta. Joseph yritti elättää itsensä omaisuudellaan, vuonna 1778 hän listasi ammateikseen kutomomestarin sekä silkkikauppiaan.


title: Joseph Marie Jacquard

text: Heinäkuun 26. vuonna 1778 hän meni naimisiin Claudine Boichonin kanssa. Claudine oli keskiluokkainen lyonilainen leski jolla oli omaisuutta ja hänen mukanaan tulivat huomattavat myötäjäiset. Syystä tai toisesta Joseph kuitenkin velkaantui pian pahasti ja oikeudessa hänen määrättiin velat hoitaakseen myymään perintönsä ja hän joutui myös käyttämään valtaosan vaimonsa myötäjäisistä. Onneksi parille kuitenkin jäi talo Ouillesista ja sinne he asettuivat asumaan. Vuoden 1779 huhtikuussa pari sai ainoaksi jääneen lapsensa, Jean Marien.


title: Joseph Marie Jacquard

text: Jacquardin kotikaupunki Lyon oli tunnettu silkinkutojista. Kuvioitu silkkikangas kallimpaa, mutta vaikeampi tehdä. Kudekuvioita saadaan aikaan nostamalla loimilankoja tietyssä järjestyksessä. Tätä varten tarvittiin kangaspuihin toinen, vetäjäksi kutsuttu työntekijä, joka nosti loimilankoja kuvion mukaisessa järjestyksessä. Vetäjinä oli yleisesti lapsia. Virheen riski oli suuri, joten oli tarvetta kehittää parempi vaihtoehto.


title: Joseph Marie Jacquard

text: Vuonna 1800 Joseph lähti koittamaan onneaan keksintöjen parissa, hän kehitti poljettavat kangaspuut. Vuonna 1801 Jacquard esitteli ensimmäisen yrityksensä kuviokankasta tuottavasta kutomakoneesta teollisessa näyttelyssä Pariisissa. Samassa näyttelyssä oli Jaques de Vaucansonin (1709–1782) puoli vuosisataa aikaisemmin kehittämä kutomakone. Vaucanson oli käyttänyt koneessaan Jean Falconin 1728 keksimää reikäkorttia. Jacquard kehitti Vaucansonin koneen avulla omansa lopulliseen muotoonsa. Napoleon I rahoitti ja rohkaisi Jacguardia, koska halusi horjuttaa Englannin johtavaa asemaa tekstiiliteollisuudessa.


title: Joseph Marie Jacquard

text: Vuonna 1804 hän kulutti paljon aikaa ”Jaquard”-kangaspuiden parissa tavoitteenaan kutomakone, joka tekisi kuvioitua silkkiä automaattisesti. Vuonna 1805 Napoleon tutustui valmiiseen kutomakoneeseen. Kutomakone julistettiin kansalliseksi omaisuudeksi 1806 ja Jacquard sai itselleen 3000 frangin eläkkeen ja 50 frangin provision jokaisesta koneesta.


title: Joseph Marie Jacquard

text: Jacquardin keksintö aiheutti voimakasta vastarintaa silkinkutojien keskuudessa. He ymmärrettävästi pelkäsivät elinkeinonsa puolesta, mutta automaattikoneen hyvät puolet takasivat sen laajan käyttöönoton ja vuoteen 1812 mennessä 11 000 Jacquard-kutomakonetta oli käytössä ympäri Ranskaa.


title: Joseph Marie Jacquard

text: Joseph kuoli Oullinsissa 7. elokuuta 1834. Kuusi vuotta myöhemmin hänen kunniakseen pystytettiin patsas Lyoniin.


title: Kalajärvi (järvi Espoossa)

text: Kalajärvi sijaitsee Pohjois-Espoossa, yhtenä Espoonjoen latvajärvistä. Kalajärven valuma-alue muodostuu yksinomaan läheisistä metsistä valuvista pienistä puroista ja lähteistä. Järven keskisyvyys on vain 1,2 metriä, joskin pohja on pääosin vuosisatojen aikana kertynyttä humusta ja oletettavasti todellinen pohja löytyy huomattavastikin syvemmältä. Ranta-alueiden hiekkapohjaisilla uimapaikoilla syvyyttä on paikotellen jopa pari metriä.


title: Kalajärvi (järvi Espoossa)

text: Kalajärven veden laatu on erinomainen, joskin viime vuosina lisääntynyt rakentaminen alueella on oleellisesti aiheuttanut lisää ympäristökuormaa. Alue on ollut 50-luvulta asti kesämökkialueena, mutta vasta 2000-luvulla kiihtynyt rakentaminen ja vakinainen asutus puutarhan hoitoineen on alkanut rasittamaan järven ekologiaa.


title: Kalajärvi (järvi Espoossa)

text: Espoon kaupunki ja Uudenmaan ympäristökeskus tarkkailevat järven tilaa säännöllisesti. Viimeksi tehdyn tutkimuksen mukaan (17/2008 – Elina Oinonen), Kalajärven tila ei ole hälyttävä, vaikkakin muutoksia leväkasvillisuuden lisääntymisessä ja lummelauttojen laajenemisessa onkin havaittavissa.


title: Kalajärvi (järvi Espoossa)

text: Kalajärvessä on istutettu kalakanta, joka muodostuu pääosin ahvenesta, hauesta ja kirjolohesta. Vuoden 2003 pakkastalvi jäädytti järven pohjiaan myöten ja tappoi silloin käytännössä koko kalakannan. Tuolloin jäästä löytyi mm. ankeriaita. Kalakannan uudistus tuli hyvään aikaan, sillä lajisto oli erittäin taantunut ja muodostui pääosin alamittaisesta särjestä.


title: Kalajärvi (järvi Espoossa)

text: Kalajärven kalanhoidosta vastaa Espoon Röylän Kalastuskunta, joka hoitaa vuosittaiset istutukset ja valvoo alueen kalastusta.


title: Kalajärvi (järvi Espoossa)

text: Kalajärven rannoista non yksi kolmannesta on rakennettu. Aluetta kiertää kolme päättyvää katua; Kalajärventie ja siitä haarautuvat Järvitörmä ja Kalajärvenranta. Tiet ovat kaikki yksityisteitä ja Kalajärven tiehoitokunnan hoidossa. Teiden varsilla on noin 60 omakotitaloa, joista pääosa on valmistunut 2000-luvun alussa.


title: Kalajärvi (järvi Espoossa)

text: Järven pohjoispäässä on voimassa oleva asemakaava ja kunnallistekniikka. Järven valuma-alueella on lisäksi ollut vireillä Kalajärvenkallioiden kaavahanke jo useita vuosia.


title: Kalajärvi (järvi Espoossa)

text: Järven etelä-päässä on luonnonmukainen, rauhoitettu suoalue. Koko järven ympäri kulkee luontopolku, jossa moottoriajoneuvoilla kulkeminen on kielletty. Järven ohitse menee eräs Espoon merkittävimmistä ekologisista käytävistä, joka yhdistää Nuuksion järviylängön ja Vestra-Petikon luontoalueen. Järven rannalla ei ole julkista uimarantaa.


title: Pienet sydämet (näytelmä)

text: Pienet sydämet on oululaisen Paavo Sarkkaman laulunäytelmä, joka esitettiin ensimmäisen kerran Oulun kansakoululaitoksen 75-vuotisjuhlassa keväällä 1949.


title: Pienet sydämet (näytelmä)

text: Noin tunnin mittaisen kolmiosaisen Pienet sydämet -laulunäytelmän, tai pienoisoopperan, laati opettaja Paavo Sarkkama yhtenä Oulun kansakoulun 75-vuotisjuhliin 28. toukokuuta 1949 suunnitelluista esityksistä. Runomittainen käsikirjoitus, sävellystyö ja ohjaus olivat Sarkkaman käsialaa, opettaja Jukka Hapuoja sovitti sävellyksen orkesterille ja Helvi Lehto harjoitutti näytelmän tanssit. Puvut suunnitteli Elina Nikka ja lavasteet kantaesitykseen Kaarlo Nenonen. Näytelmän aiheena oli satu elämän puhkeamisesta ja prinsessan syntymän herättämä riemu. Näytelmässä esiintyviä koululaisia, pääosin alle kymmenvuotiaita, oli noin sata.


title: Pienet sydämet (näytelmä)

text: Näytelmän julkinen kantaesitys pidettiin Oulun kaupungintalon juhlasalissa kansakoulujuhlan yhteydessä. Tätä seurasi 34 esitystä, joista viisi oli Kansallisteatterissa. Kahden vuoden mittaisen esitysjakson viimeisin oli juuri siellä, 29. toukokuuta vuonna 1951. Kansallisteatterin esityksissä lavastusta täydensi Rolf Stegars.


title: Pienet sydämet (näytelmä)

text: Oulun kaupungin historian (osa 6) mukaan näytelmästä oli tarkoitus tehdä vuonna 1952 värielokuva, ja kun suunnitelma ei toteutunut, Paavo Sarkkama pahoitti mielensä ja lopetti näytelmän esittämisen.


title: Pienet sydämet (näytelmä)

text: Näytelmän uusintaesitys tapahtui täsmälleen viisikymmentä vuotta kantaesityksen jälkeen, 28. toukokuuta vuonna 1999 Oulun kaupunginteatterissa Paavo Sarkkama –säätiön järjestämänä. Esityksen taiteellinen johtaja oli Pirkko Stjerna, ohjaaja Tarja Ukkola, koregrafi Sari Lievonen ja kapellimestari Markku Jounela. Puvut oli suunnitellut Pirjo Valinen ja lavastuksen Sakari Murtola. Esityksessä oli yhteensä 118 ala-asteen oppilasta, suureksi osaksi musiikkiluokkalaisia, samoin kuin heidän ohjaajansa ja kahdeksantoista orkesterin jäsentä Madetojan musiikkilukiosta.


title: Pienet sydämet (näytelmä)

text: 3.lokakuuta 1999 näytelmä esitettiin uudelleen myös Kansallisteatterissa Helsingissä.


title: Pienet sydämet (näytelmä)

text: Ensimmäinen osa kertoo kevään ihmeestä eli miten kukat, perhoset, hyttyset, linnut ja muurahaiset heräävät kevääseen. Lapset laulavat ja heittelevät ilmaan kukkia, mutta yksi ampuu vahingossa jousella pikkulintua, joka vahingoittuu. Luonnon valtaa suru, mustat joutsenet uivat lammella ja kaislat soittavat surua: "Soita, soita huiluni, tule joutsen luokseni, on noussut metsälammen jo kaisla. Nyt kuuntele ääntä sen, jos sydän on murheinen! Oi, kuinka kiehtoen soipi laulu keväinen."


title: Pienet sydämet (näytelmä)

text: Luonnon herääminen jatkuu toisessa osassa. Aamuaurinko hellii perhosta ja valkovuokkoa, satulinnassa syntyy Nukkeprinsessa. Hän saa haltijattarelta onnenkruunun ja satuprinssi tervehtii häntä: "Pikku Nukkeprinsessain, kullannuppu omenain, minä sulle, kaivatulle, poimin ruusut tarhastain. Ja kerranpa onnen tiellä sä kuljet kanssani, kun ruusut kukkii siellä, sun noutaa ratsuni."


title: Pienet sydämet (näytelmä)

text: Kolmas osa kertoo ajasta, kun Satuprinsessa on viisivuotias. Siipirikoksi ammuttu lintu nukkuu häkissä linnan pihalla ja sen terve lajitoveri näkee unen: prinsessan rukous täyttyy ja siipirikko tervehtyy. Lintu ja kaikki muut sen kanssa iloitsevat, pikkuprinsessan syntymäpäivänä tapahtuu ihme: "Nyt on ruusujen runsahin aika, tarhat tuoksuja tulvillaan. Päivä paistaa, tuo taivahan taika, saa mun sydämeni laulamaan."


title: Vinogradovin piiri

text: Vinogradovin piiri () on paikallinen itsehallintoalue Arkangelin alueella Venäjällä. Alueen keskiosassa sijaitsevan piirin pinta-ala on 12 600 neliökilometriä. Asukkaita on 19 600 henkeä (vuonna 2009).


title: Vinogradovin piiri

text: Vuonna 1929 perustetun piirin nimenä oli Bereznikin piiri vuoteen 1940 saakka, jolloin se nimettiin uudelleen Šidrovon kylässä vuonna 1918 käydyssä taistelussa surmansa saaneen Pavlin Vinogradovin mukaan. Piirin hallinnollinen keskus on edelleen Bereznikin taajama. Lisäksi siihen kuuluu 8 maalaiskuntaa:


title: Vinogradovin piiri

text: Tärkeimmät elinkeinot ovat metsä- ja maatalous. Metsäteollisuusyritykset suorittavat metsänhankintaa ja tuottavat sahatavaraa. Maatalousyritykset ovat erikoistuneet karjatalouteen ja rehuntuotantoon.


title: V-moottori

text: V-moottori on polttomoottori, jossa sylinterit ovat rinnakkain kahdessa rivissä muodostaen V-asetelman. Rakenteessa on kaksi sylinteririviä, yksi tai kaksi nokka-akselia riviä kohden sekä yksi kampiakseli. Autoissa, työkoneissa ja panssarivaunuissa käytettyjen V-moottoreiden sylinteriluku on yleisimmin neljästä kahdeksaan, joskus kymmenen tai kaksitoista. Laiva- ja voimalaitosmoottoreissa sylintereitä voi olla jopa 24.


title: V-moottori

text: Joissain moottoreissa käytetyssä kaksoiskiertokankirakenteessa V-moottorin vastakkaiset kiertokanget on laakeroitu kampiakseliin yhteisestä laakerista.


title: Kaliton

text: Kaliton on pieni, halkaisijaltaan noin 50 metrin mittainen, lähes ympyrän muotoinen suolampi Pohjois-Espoon Kalajärvellä. Lammessa ei tiettävästi ole ollenkaan kalakantaa, siitä lienee nimi ”kaliton”.


title: Kaliton

text: Lammen vesi on peräisin läheisiltä Himlebölebergen kallioilta valumavesistä. Lampi sijaitsee kymmeniä metrejä ylempänä kuin läheinen Kalajärvi, mutta johtaa samaan lasku-uomaan. Paikoitellen runsaiden sateiden jälkeen lampi voi tulvia voimakkaasti suopatojen murtuessa.


title: Kaliton

text: Lammen läheisyydessä kalliolla on myös pari pientä hiidenkirnua.


title: Joululaulu Finnmarkenissa

text: Joululaulu Finnmarkenissa () on ruotsalaisen runoilijan Dan Anderssonin (1888–1920) vuonna 1917 kirjoittama runo, joka on tullut tunnetuksi myös runoon sävellettynä lauluna. Runo ilmestyi postuumisti kokoelmassa "Efterlämnade dikter".


title: Joululaulu Finnmarkenissa

text: Laulun alkuperäinen sävellys on ruotsalaisen trubaduurin Thorstein Bergmanin. Hänen lisäkseen kappaleen ovat Ruotsissa levyttäneet myös muun muassa Sofia Karlsson, Staffan Hellstrand ja Sven-Bertil Taube. Suomessa laulun on alkukielellä levyttänyt ainakin Dick Granroth.


title: Joululaulu Finnmarkenissa

text: Suomeksi laulu on tullut tunnetuksi etenkin Hectorin levytyksenä vuodelta 1979. Se sisältyy Hectorin Dan Anderssonin runoihin sävellettyjä lauluja sisältävään albumiin "Ruusuportti" (1979) ja julkaistiin myös singlenä samana vuonna. Kuten muissakin "Ruusuportti"-albumin kappaleissa, suomalaiset sanat ovat Hectorin ja Tommy Tabermannin ja sovitus on Erkki Melakosken. Kappale on sittemmin julkaistu myös kokoelmassa "Hectobox" (2005) sekä eri esiintyjien kokoomalevyllä "Kvartetti" (1979). Hectorin ja Tommy Tabermanin suomennoksena laulun on levyttänyt myös Tarja Merivirta joulualbumillaan "Talvi, taivas, tähdet" (2005).


title: Joululaulu Finnmarkenissa

text: Aiemmin laulun on suomentanut myös Aappo I. Piippo nimellä ”Joululaulu suomalaismetsissä”. Piipon suomennoksen ovat levyttäneet Esa Niemitalo albumillaan "Laulelmia suomalaismetsistä" (1977) ja Dick Granroth albumillaan "Soittoniekka" (1985).


title: Charlie Simpson

text: Charles Robert Simpson (s. 7. kesäkuuta 1985 Woodbridge, Suffolk, Englanti, Iso-Britannia) on englantilainen muusikko. Hän soittaa kitaraa, pianoa, rumpuja, bassoa ja laulaa.


title: Charlie Simpson

text: Simpson oli pop-musiikkia soittavan Busted-yhtyeen jäsen. Nykyisin Simpson laulaa ja soittaa kitaraa Fightstar-yhtyeessä.


title: Charlie Simpson

text: Simpsonilla on kaksi vanhempaa veljeä, Will ja Edd, jotka ovat myös muusikoita. Heidän sukunsa on musikaalinen, ja siihen kuului muun muassa Sir William Sterndale Bennett.


title: Onegan piiri

text: Onegan piiri () on paikallinen itsehallintoalue Arkangelin alueella Venäjällä. Alueen länsiosassa Vienanmeren rannalla sijaitsevan piirin pinta-ala on 24 700 neliökilometriä. Asukkaita on 37 500 henkeä (vuonna 2009).


title: Onegan piiri

text: Piirin hallinnollinen keskus on Onegan kaupunki. Lisäksi siihen kuuluu Malošuikan kaupunkimainen taajama ja 6 maalaiskuntaa:


title: Onegan piiri

text: Seudun talous perustuu metsänhankintaan ja metsäteollisuuteen. Onegan kaupungissa toimii OAO Onežski LDK:n omistama suuri sahalaitos. Lisäksi harjoitetaan soran tuotantoa sekä karjatalouteen, perunan ja vihannesten viljelyyn erikoistunutta maataloutta.


title: Hronsekin puukirkko

text: Hronsekin puukirkko on Unescon maailmanperintöluettelon kohteeseen Slovakian Karpaattien puukirkot kuuluva kirkko Hronsekin kylässä Slovakiassa.


title: Hronsekin puukirkko

text: Hronsekin protestanttinen puukirkko rakennettiin tarkkojen säännösten mukaan kokonaan puusta. Protestantit saivat luvan rakentaa kirkkoja vuonna 1681, mutta kirkkoväki jatkoi jumalanpalvelustensa järjestämistä Rothovin kartanossa. Vasta lokakuussa 1725 laskettiin uuden kirkon perustukset. Kirkko saatiin rakennettua noin vuodessa.


title: Hronsekin puukirkko

text: Laiva on ristinmuotoinen ja se on 8 metriä korkea ja 26 metriä pitkä. Kirkkoon mahtuu 1 100 ihmistä, sillä penkit ovat järjestetty amfiteatterimaisesti. Banskábystricalaisen mestarin Martin Podkonickýn suunnittelemat urut ovat vuodelta 1754. Kellotorni sijaitsee hieman erillään varsinaisesta kirkkorakennuksesta. Kirkon sisäosien koristelu on vähäistä ja se on pääasiassa yksityiskohtaisia kaiverruksia. Seinät ja katto on jätetty luonnolliseen puiseen väriinsä.


title: Matt Willis

text: Matthew "Matt" James Willis (s. 8. toukokuuta 1983 Tooting, Etelä-Lontoo, Iso-Britannia) on englantilainen laulaja ja lauluntekijä. Hän tuli tunnetuksi Busted-yhtyeestä, jonka muita jäseniä olivat James Bourne ja Charlie Simpson. Bustedissa hän soitti bassoa ja lauloi. Bustedin hajottua Willis on tehnyt soolouraa. Singlejä vuonna 2005 ja 2006 olivat ”Up All Night”, ”Hey Kid”, ”Don't Let It Go to Waste” ja cover-versio The Primitives -yhtyeen kappaleesta ”Crash” elokuvasta Mr. Bean lomailee.


title: Anne-Louis Girodet de Roussy-Trioson

text: Anne-Louis Girodet de Roussy-Trioson, myös Anne-Louis Girodet de Roucy-Triosson tai Anne-Louis Girodet-Trioson, (29. tammikuuta 1767 Montargis – 9. joulukuuta 1824 Pariisi) oli ranskalainen taidemaalari ja Jacques-Louis Davidin oppilas. Hän edusti romanttista tyylisuuntaa lisäämällä maalauksiinsa eroottisia aineksia. Girodet muistetaan täsmällisestä ja selkeästä tyylistään ja Napoleonin perheestä tekemistään maalauksistaan. Girodet maalasi historiallisia ja tarunomaisia teoksia sekä muotokuvia.


title: Anne-Louis Girodet de Roussy-Trioson

text: Girodet menetti vanhempansa hyvin nuorena, ja hänen perinnöstään ja koulutuksestaan huolehtiminen lankesi hänen holhoojalleen M. Triosonille, ""medecin-de-mesdames"", joka myöhemmin adoptoi hänet, ja jonka sukunimen hän otti 1812. Hän ryhtyi opiskelemaan arkkitehtuuria ja tähtäsi sotilasuralle. Myöhemmin hän ryhtyi opiskelemaan maalaamista Luquin-nimisen taiteilijan ohjauksessa, mutta siirtyi sitten Davidin oppilaitokseen. 1789–1793 hän asui Italiassa, jossa hän 22-vuotiaana kilpaili menestyksellisesti Prix de Romesta ja sai siten itselleen nimeä maalauksellaan "Kertomus Joosefista ja hänen veljistään". Roomassa hän maalasi teoksensa "Hippocrate refusant les presents d'Artaxerxes" ja "Endymion-dormant" Louvressa), ja hän sai teoksistaan kiitosta Salongissa vuonna 1793.


title: Anne-Louis Girodet de Roussy-Trioson

text: Palattuaan Ranskaan Girodet maalasi muotokuvia, muun muassa Napoléonin perheestä. Vuonna 1806 hän asetti näytteille maalauksen "Scène de déluge" (Louvre), joka palkittiin (kilpailijanaan Davidin "Sabiinit") kymmenvuotiaspalkinnolla. Tätä menestystä seurasi vuonna 1808 teokset "Reddition de Vienne" sekä "Atala au Tombeau", teos joka ja sai valtavaa suosiota aiheen onnistuneella valinnalla ja joka oli vapaa Girodet'n normaalista teennäisyydestä, johon hän kuitenkin myöhemmin palasi teoksessaan "La Révolte du Caire" (1810). Girodet kuului Ranskan maalausakatemiaan ja Ranskan instituuttiin; hän oli Pyhän Mikaelin ritarikunnan jäsen ja Kunnialegioonan jäsen.


title: Anne-Louis Girodet de Roussy-Trioson

text: Hänen kykynsä alkoivat hiipua, ja hänen tapansa työskennellä öisin sekä muut ylettömyydet kertoivat hänen kunnostaan. Vuonna 1812 hän asetti Salonkiin näytteille vain "Tête de Vierge", vuonna 1819 "Pygmalion et Galatée" osoitti yhä enemmän voimien hiipumista, ja 1824, jolloin hän maalasi muotokuvat Cathelineausta ja Bonchampsista, Girodet kuoli joulukuussa Pariisissa. Hänen omaisuutensa myytiin hänen kuolemansa jälkeen, ja jotkut piirustukset nousivat korkeisiin hintoihin.


title: Anne-Louis Girodet de Roussy-Trioson

text: Girodet teki valtavasti kuvituksia, kuten esimerkiksi Didot'lle Virgilin (1798) ja Louvrelle Racinen (1801–1805). 54 hänen piirrostaan Anacreonista kaiversi M. Châtillon. Girodet hukkasi aikaansa kirjallisiin luomuksiin. Hänen runonsa "Le Peintre" (tavanomainen) ja hänen vaatimattomat klassisten runojen jäljitelmänsä sekä esseet "Le Genie and La Grâce" ilmestyivät hänen kuolemansa jälkeen 1829, liitteenä hänen ystävänsä M. Coupin de la Couperien elämäkerrallisia selityksiä. M. Delecluze on teoksessaan "Louis David et son temps" myös lyhyesti kertonut Girodet'n elämästä.


title: Anne-Louis Girodet de Roussy-Trioson

text: Giredet'n asemalle romantiikan johtotähtenä ominaiset merkillisyydet näkyvät jo hänen teoksessaan "Endymion". Hänellä on tietynlaista taipumusta antiikin tyyliin, veistoksellisuus on hyvin selvästi nähtävissä hänen teoksissaan, mutta ne ilmentävät myös elävyyttä, luontoa ja kauneutta. Piirustukset ovat hyvin täsmällisiä, väritys rikasta, läpikuultavaa ja harmonista. Hänen työnsä on sekä huolellista että nerokasta. Hän käyttää tehosteena voimakasta valaistusta mutta se on myös sopusoinnussa teoksen hengen kanssa.


title: Anne-Louis Girodet de Roussy-Trioson

text: Sama epäsuhta leimaa myös Girodet'n teoksia "Danae" ja "Quatre Saisons," jotka hän teki Espanjan kuninkaalle(toisinnot hän teki Compiègneen) ja ilmenee naurettavuuteen asti maalauksessa "Fingal" (Pietari, Leuchtenbergin kokoelma), jonka hän maalasi Napoleonille 1802. Tässä teoksessa yhdistyvät klassisen ja romanttisen koulukunnan heikkoudet, sillä Girodet'n mielikuvitus tavoittelee innokkaasti vain niitä ajatuksia, joihin hän sai herätteitä lukemalla klassista ja nykyaikaista kirjallisuutta, ja ulkomaailman tarjoamat vaikutelmat tuskin tarjosivat hänelle virikettä tai hillikettä. Niinpä hän käytti mestarinsa maneereja mutta ei harkinnut riittävästi aiheita.


title: Kissin’ Time

text: Kissin’ Time on Kiss-yhtyeen julkaisema kappale ja single vuodelta 1974. ”Kissin’ Time” löytyy heidän esikoisalbumiltaan "KISS". Kappaleen ovat tehneet Karl Mann ja Berlie Lowe.


title: Ahmed Tidiane Souaré

text: Ahmed Tidiane Souaré (s. 1951) on guinealainen poliitikko, joka toimi toukokuusta 2008 joulukuun 2008 vallankaapaukseen maansa pääministerinä.


title: Ahmed Tidiane Souaré

text: Souaré oli vuodesta 1989 eri tehtävissä maan presidentinhallinnossa. Vuonna 2005 hänet nimitettiin kaivosten ja geologian ministeriksi. Hän oli myös tutkimuksen ja korkeakoulutuksen ministerinä.


title: Ahmed Tidiane Souaré

text:
20. toukokuuta 2008 presidentti Lansana Conté erotti Lansana Kouyatén väärinkäytöksistä syytetyn hallituksen. Guanan ammattiliittojen edustaja syytti presidenttiä helmikuun 2007 sopimuksen rikkomisesta, jolla oli päätetty veriseksi yltynyt yleislakko ja nimitetty Kouyaté pääministeriksi. Souaréa pidettiin jälleen Contélle läheisenä henkilönä.
Lähes välittömästi puhkesi sotilaskapina, kun sotilaat uskoivat menettävänsä palkkarästinsä, jotka Kouyaté oli luvannut maksaa.


title: Ahmed Tidiane Souaré

text: Maata lähes neljännesvuosisadan hallinnut presidentti Lansana Conté kuoli 22. joulukuuta 2008. Noin kuuden tunnin kuluttua tästä ilmoituksesta asevoimien edustaja ilmoitti hallituksen ja tasavallan instituutioiden hajottamisesta.


title: Bariumsulfaatti

text: Bariumsulfaatti on valkoinen kidemäinen yhdiste, jonka kaava on BaSO. Se liukenee huonosti veteen. Sitä käytetään pyrotekniikassa ja valkoisissa maaleissa. Yhdistettä käytetään myös tiheyden ja liukenemattomuuden vuoksi suoliston varjoaineena röntgenkuvauksissa. Vaikka bariumyhdisteet ovat tyypillisesti hyvin myrkyllisiä, ei bariumsulfaattia pidetä myrkyllisenä. Tämä johtuu bariumsulfaatin hyvin huonosta vesiliukoisuudesta.


title: Bariumsulfaatti

text: Bariumsulfaattia valmistetaan muista bariumsuoloista, kuten bariumkloridista käsittelemällä niitä rikkihapolla.


title: Bariumsulfaatti

text: Baryytti niminen mineraali koostuu kidejärjestelmältään rombisesta bariumsulfaatista.


title: Nothin’ to Lose

text: Nothin’ to Lose on yhdysvaltalaisen Kiss-yhtyeen ensimmäinen singlejulkaisu, ja se julkaistiin 28. maaliskuuta 1974. "Nothin' to Losen" on kirjoittanut yhtyeen basisti-laulaja Gene Simmons. Sen säkeistöt laulaa basisti-laulaja Gene Simmons, kun taas kertosäkeistöt laulaa rumpali Peter Criss.


title: Nothin’ to Lose

text: B-puolen kappale "Love Theme from Kiss" on instrumentaali, ja sen tekemiseen osallistui koko yhtye. Molemmat kappaleet ovat yhtyeen helmikuussa 1974 julkaistulla "debyyttialbumilla".